Epäiletkö poliitikkojen väitteitä? SK:n Totuuspuntari laittaa tosiasiat paikalleen - Suomenkuvalehti.fi\nKotimaa 18.1.2011 12:22\n”Tämä aiheuttaa meille neljän miljoonan kulut.” ”Tilanne on pahempi kuin koskaan aiemmin.”\nEpäiletkö poliitikkojen esittämiä väitteitä? Suomen Kuvalehden Totuuspuntari laittaa tosiasiat paikalleen. Etsimme kevään 2011 eduskuntavaalien ehdokkaiden puheita ja kirjoituksia, joiden totuus on syytä punnita.\nJos ehdokas kertoo puheessaan, blogissaan, videossaan, Facebookissa, Twitterissä tai missä hyvänsä jotain sellaista, jota perustellusti epäilet, lähetä väite Totuuspuntariin. Suomen Kuvalehden toimitus selvittää väitteitä tammikuun puolivälistä vaaleihin asti.\nToimitus valitsee lähetettyjen väitteiden joukosta ne, jotka päätyvät selvitettäviksi. Valinnan kriteereitä ovat asian kiinnostavuus, yhteiskunnallinen merkittävyys ja se, onko väitteeseen ylipäänsä löydettävissä ratkaisua. Jos joku ehdokas siis kertoo löytäneensä elämän tarkoituksen, älä käänny asiassa Totuuspuntarin puoleen.\nToivomme, että saamme selvitettäväksi erilaisia väitteitä – eri puolueiden edustajien esittämiä sekä erityyppisiä tietoja sisältäviä (vaikkapa tilastoja, numeroita, totuutena esitettyjä tapahtumia). Tarkoitus ei ole, että Totuuspuntarista tulee pelkkä valheenpaljastuskone. Hyvä peruste ilmiantaa väite punnittavaksi on puhdas ihmetys: ”noinko on?”\nPunnittavia tietoja voi lähettää ehdolle sähköpostitse osoitteeseen sk.totuuspuntari@otavamedia.fi. Ehdottaa voi myös Totuuspuntari-aiheisten juttujen kommenteissa, mutta parhaiten ideat tulevat perille sähköpostilla. Liitä aina mukaan lähdeviite, linkki tai video, jotta voimme tarkistaa, mitä on väitetty.\nTarkasteluun otetut väitteet saavat tuomion asteikolla Jaa – No jaa – Ei. Siis totta, siltä väliltä, pötyä. Tulokset ilmaistaan sekä tekstillä että seuraavilla kuvilla:\nKaikki Totuuspuntariin liittyvät jutut löydät aina osoitteesta Suomenkuvalehti.fi/teemat/Totuuspuntari\nTotuuspuntaria voi seurata myös Facebookissa sekä Twitterissä.\neduskuntavaalit 2011, Totuuspuntari, vaalit


Puhelin: 020 595 5000\nTyömarkkinapäällikkö Olli Nurminen\n020 595 5029, 040 730 8599\nAssistentti Marika Raittinen\n020 595 5025, 040 737 1673\n0400 620 769\nALLEKIRJOITUSPÖYTÄKIRJA ................................................................................. 2\nSOPIMUKSEN SOVELTAMISALA ................................................................... 4\nYLEISIÄ MÄÄRÄYKSIÄ.................................................................................... 4\nTYÖSUHDE ..................................................................................................... 5\nIRTISANOMINEN JA LOMAUTTAMINEN ........................................................ 5\nPALKKAUS ...................................................................................................... 5\nPALKKARYHMITTELY ..................................................................................... 6\nTOIMIHENKILÖN PALKKAUS ......................................................................... 7\nSAIRAUSAIKA ................................................................................................. 8\n10 § ÄITIYS-, ISYYS- JA VANHEMPAINVAPAA ..................................................... 9\n11 § POISSAOLOT .................................................................................................. 9\n12 § TYÖAIKA ........................................................................................................ 10\n13 § VUOSILOMA .................................................................................................. 12\n14 § LOMAN ANTAMINEN..................................................................................... 13\n15 § LOMARAHA ................................................................................................... 14\n16 § TYÖTERVEYSHUOLTO ................................................................................ 15\n17 § TYÖVARUSTEET .......................................................................................... 15\n18 § MATKAKUSTANNUSTEN KORVAUS ........................................................... 15\n19 § MATKUSTUSSÄÄNTÖ................................................................................... 16\n20 § LUOTTAMUSMIEHET .................................................................................... 18\n21 § RYHMÄHENKIVAKUUTUS ............................................................................ 19\n22 § JÄSENMAKSUPERINTÄ................................................................................ 19\n23 § TILASTOYHTEISTYÖ .................................................................................... 19\n24 § TYÖSUOJELU JA YHTEISTOIMINTA ........................................................... 20\n25 § NEUVOTTELUJÄRJESTYS ........................................................................... 20\n26 § TYÖRAUHA ................................................................................................... 20\n27 § SOPIMUKSEN VOIMASSAOLO .................................................................... 21\nAllekirjoituspöytäkirja metsäalan taimitarhoja koskevan työehtosopimuksen voimassaolon jatkamiseksi\nSopimuskausi koostuu kahdesta sopimusjaksosta\nEnsimmäinen sopimusjakso alkaa 1.4.2014 ja päättyy 31.1.2016.\n2.1. Ensimmäinen sopimusjakso\n2.1.1. Vuosi 2014\nToimihenkilöiden henkilökohtaista säännöllisen työajan kuukausipalkkaa\nkorotetaan 20 eurolla / kuukausi ja osa-aikaisen palkkaa työajan suhteessa. Osa-aikaisen toimihenkilön tuntipalkkaa nostetaan 13 senttiä. Korotukset tulevat voimaan 1.8.2014 lukien.\n2.1.2. Vuosi 2015\nToimihenkilöiden palkkoja korotetaan 1.8.2015 lukien 0.4 %:lla ja toteutetaan kuten korotus 2014.\n2.2. Toinen sopimusjakso\nTyömarkkinakeskusjärjestöt kokoontuvat vuoden 2015 kesäkuussa tarkastelemaan yleistä taloudellista tilannetta, rakenteellisten uudistusten toteutumista, työllisyyden, viennin ja kilpailukyvyn kehitystä sekä näihin vaikuttaneita tekijöitä. Selvitystyössä käytetään tarvittaessa apuna tulo- ja kustannuskehityksen selvitystoimikuntaa ja ulkopuolisia asiantuntijoita. Tarkastelun perusteella\nLuottamusmiesten palkkakehityksen tulee vastata vähintään työehtosopimuksen\npiirissä olevien toimihenkilöiden palkkakehitystä (identtinen). Tarkastelu tehdään\nvuosittain ja luottamusmiehen palkkaa tarkistetaan mahdollisella palkkakehityksen prosenttimääräisellä erotuksella seuraavan kalenterikuukauden alusta lukien.\nSopimuskauden aikana valmistellaan paikallisesti työnantajan ja henkilöstöjärjestöjen yhteisessä työryhmässä toimenpide-esityksiä keskusjärjestöjen yhdessä\nsopiman Työkaari- malliin perustuen.\n(Työkaarimallilla kohti pidempiä työuria –opas ikäohjelman laatimiseen\nLuottamusmiesten ja työsuojeluvaltuutettujen palkkioita korotetaan 1.8.2015 lukien 5 %:lla.\n5. Sopimuksen sitovuus\nsopimuksen neljän kuukauden irtisanomisaikaa noudattaen, jolloin ne aloittavat\nneuvottelut uudesta sopimuksesta oman aikataulunsa mukaisesti\nMETSÄALAN TAIMITARHOJA KOSKEVA TYÖEHTOSOPIMUS\n1. Sopimus sitoo sopijapuolina Palvelualojen työnantajat PALTA ry:tä ja sen\njäseninä olevia metsäalan taimitarhoja sekä METO – Metsäalan Asiantuntijat ry:tä ja sen jäsenyhdistyksiä.\n2. Sopimuksen määräyksiä sovelletaan Palvelualojen työnantajat PALTA\nry:n jäsenyritysten palveluksessa olevien sekä edellä mainitun toimihenkilöyhdistyksen ja sen jäsenyhdistyksen jäseninä olevien kaikkien toimihenkilöiden välisiin työsuhteisiin.\n3. Sopimus ei koske toimitusjohtajaa.\n1. Sopimus pyrkii lisäksi säilyttämään työnantajan ja toimihenkilön välillä\nluottamukselliset suhteet, ehkäisemään erimielisyyksien syntymistä ja\nhelpottamaan mahdollisesti sattuvien erimielisyyksien selvittämistä.\n1. Järjestäytymisoikeus on molemmin puolin loukkaamaton. Tällä tarkoitetaan myös oikeutta toimia tähän työehtosopimukseen sidotun liiton tai\nsen jäsenyhdistyksen luottamustehtävissä.\n2. Milloin toimihenkilö katsoo tulleensa erotetuksi tai toimessaan syrjityksi\ntoimintansa vuoksi alan ammattijärjestössä, on asia kiireellisesti selvitettävä tämän sopimuksen sopijapuolten välisissä neuvotteluissa.\n3. Sopijaosapuolena olevan liiton tai keskusjärjestön luottamustehtävään\nvalitulla henkilöllä on oikeus saada mainitun tehtävän hoitamiseen tarpeellinen määrä työajaksi luettavaa aikaa. Kussakin yksitäistapauksessa\nasiasta on sovittava esimiehen kanssa.\nTyönantajalla on oikeus suunnitella, ohjata ja järjestää työtä sekä ottaa\ntoimeen ja erottaa toimihenkilö.\nToimihenkilö valvoo ja edistää työssään työnantajan etua, noudattaa\nvaiteliaisuutta työnantajan liikesuhteista, hinnoittelusta, suunnittelu-, kokeilu- ja tutkimustyöstä sekä hoitaa huolellisesti työnantajan varoja ja\n3. Työantajan tulee avoimesti neuvotella toimihenkilön kanssa tämän hoidettavana olevista asioista sekä myötämielisesti tukea toimihenkilöä hänen tehtävissään.\n4. Työsopimusta tehtäessä voidaan sopia enintään 4 kuukauden mittaisesta\nkoeajasta, jonka aikana työsuhde voidaan purkaa molemmin puolin ilman\nirtisanomisaikaa. Ellei työsopimusta irtisanota tämän ajan kuluessa, se\njatkuu ilman eri ilmoitusta.\nIRTISANOMINEN JA LOMAUTTAMINEN\nIrtisanomisen ja lomauttamisen suhteen noudatetaan voimassa olevaa työsopimuslakia.\nLomautusilmoitusaika on yksi kuukausi, jos työsuhde on jatkunut vähemmän\nkuin 5 vuotta ja 2 kuukautta, jos työsuhde on kestänyt yli 5 vuotta.\n1. Toimihenkilön palkka määritellään kuukausipalkkana, jollei toisin sovita\ntyösopimuksella johtuen työsuhteen lyhyestä kestosta, työn urakkaluonteesta, poikkeavasta työaikajärjestelystä tai muusta vastaavasta perustellusta syystä.\n2. Työnantajan tulee toimihenkilön työsuhteen alkaessa tai toimen muuttuessa kirjallisesti ilmoittaa toimihenkilölle työsopimuslain 2 luvun 4 §:ssä\n3. Toimihenkilön palkka maksetaan kunkin palkanmaksukuukauden 15:sta\npäivään mennessä. Mikäli se sattuu lauantaiksi tai sunnuntaiksi, palkka\nmaksetaan edellisenä arkipäivänä.\nPalkka maksetaan palkkaryhmittelyn sekä jäljempänä sovittujen muiden\nToimihenkilöiden kuukausipalkan määrittämistä varten ovat sopijapuolet\nvahvistaneet käytettäväksi seuraavan ryhmittelyn.\nVaativuusryhmä A - Johtotehtävät\nToimihenkilö, joka johtaa tulosyksikköä tai toimintolinjaa.\nRyhmään voi kuulua myös toimihenkilö, joka vastaa koko yrityksen kannalta\nmerkittävästä ja vaativasta erityistehtävästä.\nVaativuusryhmä B - Esimies- ja erityistehtävät\nToimihenkilö, joka vastaa taimitarhalla tuotannon suunnittelusta / tuotanto- ja\nkustannustavoitteiden suunnittelusta sekä sovittujen määrä- ja kustannustavoitteiden toteutumisesta.\nToimihenkilö, joka vastaa erityistehtävistä tai joka aluevastuulla vastaa\nVaativuusryhmä C - Työnjohtotehtävät sekä taloushallinto- ja toimistotehtävät\nToimihenkilö, joka vastaa työnjohtotehtävistä. Tehtävään sisältyy vastuu\ntyötehtävien määrällisten, laadullisten ja taloudellisten tavoitteiden saavuttamisesta. Toimihenkilön alaisena työskentelee tavanomaisesti työntekijöitä.\nToimihenkilö, joka itsenäisesti vastaa taloushallinto- ja toimistotehtävistä ja /\ntai markkinointi- ja myyntitehtävistä sekä muista hänelle osoitetuista tehtävistä.\nVaativuusryhmä D - Toimisto- ja avustavat työnjohtotehtävät\nToimihenkilö, joka hoitaa taloushallinto- ja toimistotehtäviä sekä hänelle\nosoitettuja muita vastaavia tehtäviä.\nToimihenkilö, joka tekee avustavia suunnittelu- ja työnjohtotehtäviä.\nToimihenkilölle, jolla ei ole täyttä pätevyyttä tässä vaativuusryhmässä tarkoitettuihin toimistotehtäviin, voidaan maksaa ensimmäisenä vuotena palkkaa\n85% vaativuusryhmän peruspalkasta.\n1. Toimihenkilön kuukausipalkka määräytyy toisaalta vaativuusryhmän peruspalkan ja toisaalta toimihenkilön ammatinhallintaan sekä työsuorituksiin perustuvan palkanosan yhteissummana.\n2. Toimihenkilön palkan tulee olla vähintään toimihenkilöä koskevan vaativuusryhmän peruspalkan suuruinen.\n3. Toimihenkilölle voidaan työsuhteen alettua maksaa yhtä palkkaryhmää\nalempaa palkkaa siihen saakka, kunnes hänellä on yksi vuosi\ntyökokemusta tämän työehtosopimuksen piiriin kuuluvissa tehtävissä.\n4. Toimihenkilölle, jonka työnantaja on määrännyt oman toimensa ohella\nhoitamaan 2 viikkoa kauemmin toista tehtävää, maksetaan koko palkkaus päätyöstä ja sen lisäksi vähintään 10 % ja enintään 35 % toimihenkilön peruspalkasta. Korvausta ei suoriteta vuosiloman sijaisuuksista, ellei\nole kysymys yhdenjaksoisen lomansijaisuuden yli kuukauden kestävästä\nhoitamisesta. Korvaus maksetaan tällöin koko sijaisuusajalta. Korvaus\nsekä muihin työehtoihin liittyvät kysymykset tulee sopia ennen sijaisuuden alkamista.\nMenettely henkilökohtaisen palkanosan määrittelyssä\nHenkilökohtaisen palkanosan perusteet (työehtosopimuksen 8 § 1-kohta)\ntäsmennetään työnantajakohtaisesti. Perusteet käydään läpi vuosittain työnantajan ja luottamusmiehen välillä sekä kunkin toimihenkilön kanssa. Työnantaja käy luottamusmiehen kanssa läpi ne perusteet, joilla henkilökohtaisen\nlisän tarkistukset kohdennetaan.\nVuosittaisen työnantajan ja toimihenkilön välisen keskustelun yhteydessä tai\nvaativuusryhmän muuttuessa henkilökohtaista lisää voidaan tarkistaa. Osapuolet toteavat, että 1.5.2002 voimaantulleen uuden palkkausjärjestelmän\ntoimivuus edellyttää henkilökohtaisten lisien vuosittaista tarkistamista paikallisesti käytyjen neuvottelujen jälkeen ottaen huomioon mm. ammatillisen\nosaamisen kehitys ja työsaavutukset, tuottavuuden nousu ja taloudellinen\nkehitys asianomaisessa yrityksessä. Työnantaja antaa luottamusmiehelle\nselvityksen tarkistuksiin käytettyjen varojen käytöstä.\n1. Jos toimihenkilö sairauden, tapaturman tai ammattitaudin vuoksi on estynyt olemasta työssä, eikä sairauden tai tapaturman syynä ole toimihenkilön rikollinen toiminta, kevytmielinen elämä tai muu tuottamus, hänellä on\noikeus saada palkka kahdelta kuukaudelta ( 60 päivältä ).\nMikäli työsuhde saman työnantajan palveluksessa on kestänyt yli 5 vuotta, toimihenkilöllä on oikeus saada palkka kolmelta kalenterikuukaudelta (\n90 päivältä ).\nSairausajat lasketaan siitä päivästä lukien, josta yhtäjaksoinen poissaolo\n2. Jos toimihenkilö on useammin kuin kerran estynyt sairauden tai tapaturman vuoksi olemasta työssä, ei hänellä ole saman kalenterivuoden aikana oikeutta sairaus-ajan palkkaan yhteensä pidemmältä ajalta kuin edellä\non mainittu ( 60 tai 90 pv ). Mikäli työkyvyttömyys jatkuu keskeytyksettä\nvuoden vaihteen yli, lasketaan työkyvyttömyyspäivät edellisen vuoden\nRajoitus ei vähennä toimihenkilön oikeutta saada jokaisen työkyvyttömyysjakson ajalta palkkaa sairausvakuutuslain omavastuuajalta.\n3. Toimihenkilön on viipymättä ilmoitettava työnantajalle sairaudesta tai tapaturmasta sekä milloin työkyvyttömyyden arvioidaan päättyvän. Työnantajan vaatiessa on toimihenkilön esitettävä työnantajan hyväksymä lääkärintodistus.\n4. Työnantaja ei ole velvollinen maksamaan palkkaa sellaisen sairauden\najalta, jonka toimihenkilö on työsopimusta tehdessään tarkoituksella salannut.\n5. Työnantajalla on oikeus saada sairausvakuutuslainmukainen päiväraha\najalta, jolta työnantaja maksaa toimihenkilölle palkkaa. Mikäli päivärahaa\nei toimihenkilöstä johtuvasta syystä makseta täysimääräisenä, on työnantaja oikeutettu vähentämään vastaavan osan toimihenkilön palkasta.\n1. Toimihenkilöllä on oikeus äitiys-, isyys- ja vanhempainvapaaseen työsopimuslain mukaisesti.\n2. Toimihenkilölle maksetaan kiinteää palkkaa äitiysvapaan ajalta kolmen\nkuukauden ajalta. Palkanmaksun edellytyksenä on, että työsuhde on kestänyt vähintään 6 kuukautta ennen synnytystä eikä äitiysvapaa ala sovitun hoitovapaan aikana.\n3. Toimihenkilön oikeus sairausvakuutuslain mukaiseen äitiysajan korvaukseen siirtyy työnantajalle siltä osin kuin äitiysrahan määrä ei ylitä hänen\nsaamaansa palkkauksen määrää samalta ajalta.\n1. Toimihenkilölle, joka on poissa työstä 50- tai 60-vuotispäivänään, oman\navioliiton vihkimispäivänä, lähiomaisen hautajaispäivänä, perheen jäsenen kuolemantapauksen johdosta yhtenä päivänä, perheenjäsenen sairauspäivänä ja alle 10-vuotiaan tai vammaisen lapsen äkillisen sairaustapauksen johdosta enintään kolmelta kalenteripäivältä, maksetaan sanotuilta päiviltä kiinteää palkkaa.\nSairaustapauksen johdosta palkanmaksun edellytyksenä on, että poissaolo on välttämätöntä sairauden hoidon kannalta. Alle 10- vuotiaan tai\nvammaisen lapsen sairastuminen johdosta oleva poissaolo edellyttää, että molemmat vanhemmat ovat ansiotyössä.\nEdellä mainituista poissaolosta on esitettävä pyydettäessä hyväksyttävä\n2. Toimihenkilölle, joka on kutsuttu reservin kertausharjoituksiin, maanpuolustuskurssille tai väestösuojelukoulutukseen, maksetaan kiinteää palkkaa vähennettynä reservipalkalla tai sitä vastaavalla korvauksella.\n3. Toimihenkilölle, joka on saanut vapaata työstään luottamusmies-, yhteistoiminta-, tai työsuojelutehtävien hoitamista varten tai toimihenkilöjärjes9\ntöjen järjestämän sovitun koulutuksen vuoksi, maksetaan kiinteä palkkaus.\n4. Toimihenkilölle, joka on poissa työstä osallistuakseen keskusjärjestönsä\ntai tähän sopimukseen osallisen järjestönsä päättävien elinten kokouksiin, maksetaan kiinteä palkkaus, kun kokouksissa käsitellään työehtosopimusasioita.\n5. Toimihenkilön työaikana suorittamien työsuojelua koskevien tehtävien\nhoitamisen ajalta on voimassa, mitä on säädetty työsuojelun valvonnasta\n6. Toimihenkilön tulee ilmoittaa poissaolon syy työnantajalle.\n7. Opintovapaalain nojalla myönnetystä opintovapaasta on voimassa, mitä\nsiitä laissa säädetään.\n1. Yksikönjohtajat tai vastaavat\nYksikönjohtajien tai vastaavien työaikana noudatetaan vapaamuotoista\ntyöaikaa, jonka pituus voi päivittäin ja viikoittain vaihdella. Ohjeellisena\nviikkotyöaikana pidetään 40 tuntia viikossa. Työaikaa koskevaa kirjanpitoa ei pidetä. Työpäivän aikana toimihenkilö voi tilapäisesti hoitaa myös\nMikäli vapaamuotoista työaikaa noudattava toimihenkilö toteaa, ettei hän\nselviydy tehtävistään vapaamuotoisen työajan puitteissa, tulee toimihenkilön keskustella asiasta esimiehensä kanssa mahdollisten ylitöiden järjestelyistä.\nToimistohenkilökunnan vuosittainen kokonaistyöaika määräytyy siten, että viikoittainen työaika on keskimäärin 37 tuntia 30 minuuttia. Säännöllinen vuorokautinen työaika on edellä mainittu huomioon ottaen enintään 8\ntuntia ja viikoittainen työaika enintään 40 tuntia. Tasoittumisjakso on 1.5.\n- 30.4. Työaikojen järjestely voidaan sopia yrityksessä toimihenkilöiden ja\nMuiden toimihenkilöiden säännöllinen viikoittainen työaika on 40 tuntia.\nSäännöllinen vuorokautinen työaika on 8 tuntia. Yrityksen tuotannollisten\ntarpeiden vaatiessa voidaan viikoittainen säännöllinen työaika järjestää\nmyös siten, että se keskimäärin on 40 tuntia edellyttäen, että työtä varten on ennakolta laadittu työtuntijärjestelmä vähintään ajaksi, jonka kuluessa viikoittainen säännöllinen työaika tasoittuu sanottuun keskimäärään.\nSäännöllisen työajan enimmäismäärä työtuntijärjestelmässä on 9 tuntia\nvuorokaudessa ja 48 tuntia viikossa. Ennakolta laadittavan työtuntijärjestelmän enimmäispituus on 6 viikkoa. Laadittaessa edellä tarkoitettua työtuntijärjestelmää, työnantaja kuulee yksikön ao. toimihenkilöitä. Työtuntijärjestelmän on oltava toimihenkilöiden nähtävissä vähintään 3 päivää\nennen työ-ajan tasoittumisjakson alkamista. Mahdollisesti kertyneet ylityöt voidaan toimihenkilön suostumuksella sopia pidettäväksi korotettuna vapaana. Muutoin noudatetaan kulloinkin voimassa olevaa työaikalain säännöksiä, huomioonottaen kuitenkin mitä jäljempänä on sovittu.\nToimihenkilölle annetaan vuosiloman ja sen ulkopuolella olevien sunnuntaipäivien lisäksi toinen vapaapäivä viikkoa kohden. Toinen viikoittainen vapaapäivä on annettava viikkolepopäivään liittyvänä.\nEdellisten lisäksi ovat vapaapäiviä uudenvuodenpäivän viikon lauantai,\nloppiaisen jälkeinen lauantai, pääsisäislauantai, pääsiäisen jälkeinen\nlauantai, vapunpäivän viikon lauantai, juhannusaatto, itsenäisyyspäivän\nviikon lauantai, jouluaatto ja joulunjälkeinen lauantai.\nHelatorstai lyhentää toimihenkilön vuosityöaikaa kuukausipalkkaa alentamatta keskimääräisen työvuoronpituutta vastaavalla määrällä.\nVapaa annetaan ensisijaisesti helatorstaiviikon lauantaina, elleivät tuotannolliset syyt edellytä vapaan siirtämistä työnantajan ilmoittamaan\nmuuhun ajankohtaan kalenterivuoden aikana.\n3. Päiväpalkan jakaja\nLaskettaessa osa-ajalta maksettavan palkan suuruutta saadaan päivältä\nmaksettava palkka jakamalla kuukausipalkka luvulla 21.\nMikäli tarvitaan tuntipalkkaa, saadaan toimistohenkilön\ntuntipalkka jakamalla kuukausipalkka luvulla 158 ja\nmuiden toimihenkilöiden osalta luvulla 163.\n1. Vuosilomaan nähden noudatetaan voimassa olevaa vuosilomalakia ja\nsovelletaan jäljempänä sovittavia periaatteita.\nToimihenkilö saa vuosilomaa\nkaksi arkipäivää kultakin täydeltä lomanmääräytymiskuukaudelta.\nkaksi ja puoli arkipäivää kultakin täydeltä lomanmääräytymiskuukaudelta, jos hänen työsuhteensa on lomanmääräytymisvuoden\nloppuun (31.3.) mennessä jatkunut vähintään yhden vuoden.\nkolme arkipäivää kultakin täydeltä lomanmääräytymiskuukaudelta,\njos hänen työsuhteensa on lomanmääräytymisvuoden loppuun\n(31.3.) mennessä jatkunut vähintään 15 vuotta ja jos hänen työsuhteensa on alkanut ennen 1.2.1996. Työsuhteen kesto määritellään 31.1.1996 päättyneen työehtosopimuksen kokemuslisäkertymän mukaisesti.\nLomanmääräytymisvuosi on 1.4. alkava ja 31.3. päättyvä ajanjakso. Täysi lomanmääräytymiskuukausi on lomanmääräytymisvuoden kalenterikuukausi, jonka aikana toimihenkilö on ollut työssä vähintään 14 päivää.\nLomakausi on toukokuun 1 päivän ja syyskuun 30 päivän välinen jakso.\nToimihenkilön työssäolopäiviksi luetaan kaikki työpäivät palvelussuhteen\nkestäessä, paitsi päivät, jolloin toimihenkilö on ollut toimesta vapaana tai\npoissa muusta syystä kuin jäljempänä on sovittu.\nTyössäolopäivien veroisina pidetään vuosiloman pituutta määrättäessä\nvuosilomaa sekä poissaoloa\n− sairauden tai tapaturman vuoksi myönnetyn palkallisen sairausloman\n− äitiys-, isyys, tai vanhempainvapaan ajalta, johon sairausvakuutuslain mukaan on oikeus. Toimihenkilön on vaadittaessa esitettävä selvitys vanhempainrahan maksamisesta vanhempainloman ajalta,\n− reservin harjoitusten tai maanpuolustuskurssin, väestönsuojelukoulutuksen, kotimaisen valvontajoukon palveluksessa tai Punaisen Ristin\npalveluksessa komennettuna katastrofiaputehtäviin,\n− kunnallisen tai julkisen luottamustehtävän tai todistajana kuulemisen\ntakia, josta lain mukaan ei ole oikeutta kieltäytyä,\n− työterveyslaissa tarkoitetun tai työnantajan määräämän tai sairaudesta tai tapaturmasta johtuvan lääkäritarkastuksen vuoksi,\n− sairauden leviämisen estämiseksi annetun viranomaisen määräyksen takia,\n− opintovapaalaissa tarkoitetun opintovapaan johdosta, enintään kuitenkin 30 työpäivää lomanmääräytymis- vuoden ajalta,\n− työnantajan järjestämän tai osoittaman koulutukseen osallistumisen\n− luottamusmiehen osallistuessa ammattiyhdistyskoulutukseen, enintään kuitenkin 30 päivää kerralla,\n− lomautuksen takia, kuitenkin enintään 30 päivältä.\n1. Vuosiloma annetaan kesälomana lomakautena työnantajan määräämänä\naikana. Kuitenkin se osa vuosittain ansaitusta lomasta, joka ylittää 24 lomapäivää, voidaan antaa työnantajan määräämänä aikana lomakauden\njälkeen ennen seuraavan vuoden lomakauden alkua talvilomana.\n2. Edellisessä kappaleessa tarkoitettujen lomanosien tulee olla yhdenjaksoisia. Työnantajalla on kuitenkin oikeus, milloin se työn käynnissä pitämiseksi on välttämätöntä ja milloin toimihenkilö siihen suostuu, antaa\nerikseen yhdessä tai useammassa erässä se osa lomasta, joka ylittää 12\n3. Vuosiloma annetaan työnantajan määräämänä aikana lomakauden aikana. Vuosiloma vahvistetaan etukäteen laadittavan suunnitelman mukaan.\nToimihenkilölle on kuitenkin varattava tilaisuus esittää mielipiteensä loman ajankohdasta.\n4. Lomapäiviä ovat arkipäivät. Arkipäiviksi ei kuitenkaan lueta itsenäisyyspäivää, joulu- ja juhannusaattoa, pääsiäislauantaita, vapunpäivää eikä\n5. Milloin lomaoikeus on 2 tai 2,5 arkipäivää voidaan talvilomapidennystä pitää enintään 6 päivää, jos osa lomasta pidetään lomakauden ulkopuolella. Tällöin kaksi lomapäivää oikeuttaa yhteen lomanpidennyspäivään.\nLomanpidennystä laskettaessa osapäivä pyöristetään täydeksi päiväksi.\nMilloin lomaoikeus on 3 arkipäivää, voidaan talvilomapidennyksenä pitää\nenintään 9 arkipäivää, jos osa lomasta pidetään lomakauden ulkopuolella.\n6. Toimihenkilöllä ei ole oikeutta talvilomapidennykseen, jos työsuhde on\nalkanut edellisen lomakauden jälkeen tai työsuhde päättyy ennen lomakauden alkamista.\n7. Vuosiloman siirtäminen\nJos toimihenkilö on loman tai sen osan alkaessa sairauden, synnytyksen\ntai tapaturman vuoksi työkyvytön, loma on siirrettävä myöhäisempään\najankohtaan, jos toimihenkilö sitä pyytää.\nJos toimihenkilö on loman tai sen osan alkaessa äitiys-, isyys- tai vanhempainvapaan vuoksi poissa työstä, loma on siirrettävä myöhäisempään ajankohtaan. Toimihenkilöllä on oikeus pyytää loman siirtämistä,\nmikäli loman alkaessa tiedetään, että hän tulee olemaan isyys-, tai vanhempainlomalla lapsen syntymän yhteydessä.\nJos sairaudesta, synnytyksestä tai tapaturmasta johtuva työkyvyttömyys\nalkaa vuosiloman aikana, ei tätä aikaa lueta vuosilomaksi, mikäli se kestää yli 7 vuorokautta, jos toimihenkilö tätä pyytää.\n1. Toimihenkilölle maksetaan lomarahaa niin monelta lomapäivältä kuin hänellä on oikeus vuosilomaan edellisen lomanmääräytymisvuoden perusteella. Lomarahaa ei makseta pidennyspäiviltä.\n2. Lomarahan suuruus on 50 % toimihenkilön vuosilomaan oikeuttavasta\npalkasta. Lomapäivän palkka lasketaan kuukausipalkasta siten, että kuukausipalkka jaetaan 25.\n3. Lomaraha maksetaan heinäkuussa. Työsuhteen päättyessä tai eläkkeelle\nsiirryttäessä lomarahakorvaus maksetaan viimeisen palkanmaksun yhteydessä.\n4. Työnantaja ja toimihenkilö voivat sopia lomarahan vaihtamisesta joko kokonaan tai osittain vapaaksi.\nToimihenkilölle maksetaan kiinteä palkkaus lakisääteisestä työterveyshuoltoa koskevan valtioneuvoston asetuksen (27.12.2001) tarkoittamista ja työterveyshuollon toimintasuunnitelmassa hyväksytyissä palvelussuhteen aikana suoritettavista terveystarkastuksista ja niihin liittyvistä matkoista matkakustannukset.\nTyönantaja kustantaa tarpeelliset työvarusteet, joiden hankinnan laajuudesta\n1. Toimihenkilölle suoritetaan työtehtävien hoitoon kuuluvien matkojen aiheuttamista ylimääräisistä kustannuksista korvausta seuraavan matkustussäännön mukaisesti. Matkakustannuksina pidetään niitä ylimääräisiä\nmenoja, jotka aiheutuvat matkasta. Matkakustannusten korvaukset eivät\nole palkkaa tai muutakaan ansiota.\n2. Matkakustannusten korvausten määrät tarkistetaan vuosittain verohallituksen päätösten mukaisesti.\n3. Matkakustannusten korvauksina pidetään suoranaisia matkustuskuluja,\najoneuvokorvauksia, päivärahaa, ateria- ja majoituskorvauksia.\n1. Työmatkaksi katsotaan matka, jonka toimihenkilö tekee työnantajan määräyksestä toimipaikan ulkopuolelle. Määräys työmatkaan voi perustua\nnoudatettavaan työjärjestykseen, ohjesäänsääntöön tai muuhun pysyväis-määräykseen.\n2. Korvattava työmatka alkaa joko toimihenkilön vakituisesta asunnosta tai\ntoimipaikasta (toimisto) ja päättyy joko asunnolle tai toimipaikkaan riippuen siitä kumpaan hän ensin palaa.\n3. Asunnon ja toimipaikan väliset matkat eivät ole korvattavia työmatkoja.\n4. Päivärahaan oikeuttavan työmatkan ei kuitenkaan katsota vielä päättyneen, kun toimihenkilö poikkeaa toimipaikalleen ainoastaan työvälineitten\nluovuttamista tai vaihtamista, uusien tehtävien saamista, antamista tai\nmuuhun niihin verrattavaa lyhytaikaista työtehtävien hoitamista varten,\nedellyttäen, että hän tämän jälkeen välittömästi jatkaa matkaa.\n5. Työmatkat on suoritettava tarkoitukseen sopivalla halvimmalla matkustustavalla. Matkustustavan valinnassa on otettava huomioon kulkuneuvon käyttämisellä mahdollisesti saavutettu ajan säästö ja mahdollisuus\nmatkustaa yhdessä muiden toimihenkilöiden kanssa.\nTyömatkasta suoritetaan korvaus matkalipuista, kun matka tehdään linjaautolla, junalla, laivalla tai lentokoneella. Korvauksiin kuuluvat mm. paikka- ja makuupaikkaliput ja muut niihin verrattavat kustannukset. Lentoliput ja vuokra-auton maksukuitit on liitettävä matkalaskuun.\nToimihenkilön omalla tai hallitsemallaan autolla suorittamat työmatkat\nkorvataan kilometrikorvauksena. Suoritetuista työmatkoista on pidettävä\najopäiväkirjaa, joka on liitettävä matkalaskuun. Kustannusten korvaukset\n1.1.2014 alkaen ovat.\nOman auton käyttökorvaus on 43 senttiä kilometriltä.\nEdellä mainittua kilometrikorvausta suoritetaan korotettuna seuraavissa\n− 3 senttiä henkilöltä milloin toimihenkilön autossaan kuljettaa lisähenkilöitä,\n− 3 senttiä, kun autossa kuljetetaan yli 80 kg:n painoisia koneita tai laitteita,\n− 7 senttiä kun autoon kiinnitettynä kuljetetaan perävaunua\n− 11 senttiä silloin, kun työtehtävien suorittaminen edellyttää asuntovaunun kuljettamista autoon kiinnitettynä\n− 9 senttiä silloin, kun toimihenkilön työtehtävien hoito edellyttää liikkumista metsäautotiellä tai taimitarhan alueella\n− 21 senttiä silloin, kun työn suorittaminen edellyttää taukotuvan tai\nvastaavan raskaan kuorman kuljettamista autoon kiinnitettynä\nKokopäiväraha suoritetaan yli 10 tunnin matkasta ja osapäiväraha yli 6\ntunnin matkasta. Kun matka on kestänyt enemmän kuin yhden vuorokauden ja siihen käytetty aika ylittää viimeisen vuorokauden yli 2 tunnilla, se oikeuttaa uuteen osapäivärahaan ja kun ylitys on yli 6 tuntia se oikeuttaa uuteen kokopäivärahaan.\nKokopäiväraha on 1.1.2014 alkaen 39 euroa ja osapäiväraha on 18 euroa.\nPäivärahan suorittamisen edellytyksenä on työn suorittamista yli 15\nkm:n etäisyydellä toimipaikastaan (toimistosta) tai asunnosta.\nMatkavuorokaudella tarkoitetaan enintään 24 tunnin pituista ajanjaksoa,\njonka toimihenkilö on työtehtäviä hoitamassa vakituisen asuntonsa tai\nMilloin toimihenkilö saa matkavuorokautensa aikana työnantajan erikseen kustantaman tai matkalipun hintaan kuuluvan muonituksen maksetaan päiväraha 50 % alennettuna. Osapäivärahan alennukseen riittää\nyksi työnantajan kustantama ateria ja koko-päivärahan alennukseen\nkaksi ateriaa (esim. lounas ja illallinen) matkavuorokautta kohden.\nUlkomaan matkalta suoritetaan korvaus valtion matkustussäännön mukaisesti.\nMajoituskorvaus maksetaan päivärahan lisäksi majoitusliikkeen antaman\ntai muun luotettavan tositteen mukaisesti. Mikäli työnantaja järjestää majoituksen sitä on käytettävä, mikäli se täyttää kohtuulliset vaatimukset.\nMajoitus-korvauksiin ei kuulu majoituslaskuun sisältyvät sauna ja yökerhomaksut. Majoituslaskuun mahdollisesti sisältyvää kahviaamiaista ei\nlueta kuuluvaksi ateriaan, joka alentaisi päivärahaa.\n10. Erityiset määräykset\nToimihenkilöllä on oikeus saada ennakkoa työmatkaa varten.\nToimihenkilöllä itsellään on velvollisuus selvittää oikeutensa matkakustannusten ja muiden kulujen mukaisten korvauksien saamiseen.\n1. Tämä työehtosopimuksen allekirjoittaneeseen järjestöön kuuluvilla toimihenkilöillä on oikeus valita keskuudestaan yrityksittäin yksi luottamusmies\nja hänelle varamies, joka varsinaisen luottamusmiehen estyneenä ollessa\nhoitaa tämän tehtäviä.\n2. Luottamusmiehen tulee olla tämän työehtosopimuksen osapuolena olevan yrityksen palveluksessa.\n3. Luottamusmiestehtävän hoitamista varten tulee asianomaisen esimiehen\nantaa luottamusmiehille tilapäistä vapautusta luottamusmiestehtävän hoitamista varten.\nLuottamusmiestä ei saa tässä pykälässä tarkoitettujen tehtävien hoitamisesta aiheutuvista syistä irtisanoa tai siirtää alempaan tehtävään.\n4. Luottamusmiehen tehtävänä on toimihenkilön työsuhteita koskevien paikallisten kysymysten seuraaminen ja selvittely. Luottamusmies on oikeutettu saamaan työnantajalta tehtävänsä hoitamista varten tämän sopimuksen piiriin kuuluvien edustamiensa toimihenkilöiden palkkaustiedot.\nTehtävänsä täyttämiseksi luottamusmiehen tulee:\n− käsitellä ne palkka- ja muita työsuhdeasioita koskevat valitukset, joista työnantajan ja toimihenkilön kesken ei ole päästy yksimielisyyteen\nsekä tarvittaessa sovitella näitä erimielisyyksiä keskenään ja osapuolten kanssa\n− tarvittavassa laajuudessa suorittaa tutkimuksia paikallisesti asiaan\n− tarvittaessa koota ja antaa alueellisia tilastollisia ym. tietoja\n− suorittaa muita tehtäviä, joita osapuolet katsovat tarpeelliseksi toimihenkilöiden työsuhdeasioissa\n5. Luottamustehtävän hoitamista edistävään koulutukseen osallistuminen\nluetaan luottamusmiehelle työajaksi.\n6. Työnantajan on ilmoitettava asianomaiselle luottamusmiehelle mahdollisimman aikaisessa vaiheessa alueen toimihenkilöiden työsuhteessa tai\nmuissa vastaavissa asioissa tapahtuvista muutoksista.\n7. Luottamusmiestehtäviä hoitavalle toimihenkilöiden luottamusmiehelle\nmaksetaan erillinen korvaus, joka on 62 euroa/kk 1.8.2015 alkaen.\nMilloin varaluottamus työnantajalle asianmukaisesti tehdyn ilmoituksen\najalla hoitaa luottamusmiehen estyneenä ollessa tämän tehtäviä, maksetaan korvaus ko. kuukauden ajalta varaluottamusmiehelle.\n8. Luottamusmiehen asema. Luottamusmiesten palkkakehityksen tulee vastata vähintään työehtosopimuksen piirissä olevien toimihenkilöiden palkkakehitystä (identtinen). Tarkastelu tehdään vuosittain ja luottamusmiehen palkkaa tarkistetaan mahdollisella palkkakehityksen prosenttimääräisellä erotuksella seuraavan kalenterikuukauden alusta lukien\nTyönantaja toteuttaa kustannuksellaan sopimuksen piiriin kuuluvia toimihenkilöitä koskevan ryhmähenkivakuutuksen siten, kun siitä kulloinkin työmarkkinajärjestöjen välillä on sovittu.\nTyöantaja perii toimihenkilön palkasta työmarkkina- ja työttömyyskassojen¬\njäsenmaksut ja tilittää ne kuukausittain järjestön ilmoittamalle pankkitilille.\nPeritystä jäsenmaksusta työnantaja toimittaa selvityksen, josta ilmenee kuukausittain perityt jäsenmaksut henkilöittäin. Selvitys annetaan neljännesvuosittain.\nSopimuskauden aikana kerätään palkka- ym. tilastoa toimihenkilöiden palkoista, ja yhteisesti seurataan kehitystä ja neuvotellaan toimenpiteistä.\nTyösuojelun yhteistoiminnassa noudatetaan, mitä työsuojelun valvonnasta\nannetussa laissa ja asetuksessa on määrätty.\nYhteistoiminnasta yrityksissä annettua lakia siihen myöhemmin tehtyine\nmuutoksineen sovelletaan. Edellä mainitut yhteistoimintaelimet voidaan yhdistää. Yrityskohtaisesti sovitaan toimielinten kokoonpano ym. tähän liittyvät\nkysymykset em. lakien tarkoittamalla tavalla.\nTyösuojeluvaltuutetun tehtäviä hoitavalle toimihenkilöiden työsuojeluvaltuutetulle maksetaan erillinen korvaus, joka on 29 euroa/kk 1.8.2015 alkaen.\n1. Sopijapuolten sekä työnantajien ja toimihenkilöiden tulee neuvotella kaikista tässä sopimuksessa ja sen liitteissä määriteltyjen työehtojen soveltamisesta sekä yleensä työnantajan ja toimihenkilön välisiä suhteita koskevissa asioissa niiden ratkaisemisessa yhteisymmärryksessä.\n2. Milloin toimihenkilö ja työnantaja eivät pääse keskinäisessä neuvottelussa yksimielisyyteen, voi jompikumpi osapuoli siirtää asian työnantajan ja\nluottamusmiehen välillä neuvoteltavaksi. Neuvottelut on aloitettava kahden viikon kuluessa kirjallisen tai suullisen neuvottelupyynnön esittämisestä.\n3. Milloin paikallisessa neuvottelussa työpaikalla ei saavuteta yksimielisyyttä, kumpi osapuoli tahansa voi siirtää asian sopijapuolten välillä neuvoteltavaksi. Erimielisyydestä on tällöin laadittava muistio, jonka osapuolet allekirjoittavat.\n4. Jos asiasta ei sopijapuolten kesken päästä yksimielisyyteen, kumpi osapuoli hyvänsä voi viedä asian työtuomioistuimen ratkaistavaksi.\n5. Tämän sopimuksen muuttamisesta neuvotellaan sopijaosapuolten kesken.\n1. Kaikki työtaistelutoimenpiteet, jotka kohdistuvat tähän sopimukseen kokonaisuudessaan tai johonkin sen yksittäiseen määräykseen, ovat kielletyt.\n1. Tämä sopimus alkaa 1.4.2014 ja päättyy 31.1.2017. Sopimuksen sisältöä\nnoudatetaan siihen saakka, kunnes uusi sopimus on saatu aikaiseksi tai\nsopimusneuvottelut on todettu päättyneeksi.\nPalvelualojen työnantajat PALTA y ry\nSyyskokouksen asialista - Lapin Omakoti


Oikeusasiamieheltä moitteet KTM:lle lahjusepäilyjen tutkimisesta - MTVuutiset.fi\nJulkaistu 31.12.2001 12:55 (Päivitetty 01.01.2002 13:23 )\nEduskunnan oikeusasiamies Lauri Lehtimaja moittii kauppa- ja teollisuusministeriötä (KTM) lahjusepäilyjen ylimalkaisesta selvittämisestä.\nLehtimaja painottaa ministeriölle, että virkamiehiin kohdistuvat lahjusepäilyt on selvitettävä perusteellisesti. Ennen kaikkea ministeriön tulisi noudattaa tiukasti ohjeita, jotka on annettu ulkopuolisten kustantamille matkoille osallistumisesta.\nKTM:n yrityspalvelun entinen piirijohtaja kanteli oikeusasiamiehelle siitä, että KTM ei ollut suhtautunut riittävän vakavasti ministeriön yritystutkijan asiakasyrityksiltä saamiin, lahjusluonteisiin etuihin. Yritystutkija oli osallistunut muun muassa ministeriöltä avustuksia saaneiden yritysten kustantamille matkoille ja saanut käyttää yrityksen loma-asuntoa muodollista korvausta vastaan. Tapausta ei viety poliisin tutkintaan ja myös sen syyteoikeus oli ehtinyt osin vanhentua.\nLehtimajan mielestä lahjusepäilyjä olisi pitänyt aikanaan selvittää perusteellisemmin. Oikeusasiamiehen mukaan oli selvää, että yritystutkija ei ollut noudattanut virkamatkoista annettuja ohjeita. KTM viittasi siihen, ettei muissakaan vastaavissa tapauksissa ollut aina tuomittu epäiltyjä virkarikoksista. Sen vuoksi ministeriö ei katsonut esitutkintaa tarpeelliseksi.\nOikeusasiamies kuitenkin korostaa, että kynnys esitutkintapyynnön tekemiseen ei saisi olla kovin korkea, kun on kyseessä lahjontaan liittyvistä epäilyistä. Lehtimajan mukaan oikeusvaltiossa on tärkeää, että virkamiehen epäillyt väärinkäytökset selvitetään perusteellisesti. Se, että tutkinnasta voi aiheutua harmia jonkin viraston julkisuuskuvalle, ei saa oikeusasiamiehen mukaan vaikuttaa asiaan.\nLehtimaja on selvittänyt ilmaisten etujen vastaanottamista myös poliisin osalta. Oikeusasiamiehelle kannellut mies epäili, että poliisien vapaa matkustusoikeus pääkaupunkiseudun joukkoliikenteessä on lahjuksen luonteinen etu. Lehtimajan mukaan tämä järjestely ei ole lainvastainen, ja se on omiaan edistämään järjestystä ja turvallisuutta joukkoliikenteessä. Oikeusasiamies kuitenkin samalla painotti, että poliisin on oltava pidättyväinen erilaisten etujen ja alennusten vastanottamisessa.\nLehtimaja kysyy, onko olemassa mahdollisuus, että poliisin suojelu- ja muita turvallisuuspalveluja aletaan yhä enemmän "ostamaan". Vastineeksi poliiseille annettaisiin erilaisia etuja ja alennuksia, joita he voisivat käyttää myös vapaa-aikana yksityishenkilöinä.\nLauri Lehtimajan mukaan onkin varmistettava, ettei edun saaminen heikennä luottamusta virkatoimintaan tai vääristä poliisin tarjoamia palveluita.


Ikaalinen Foorumi maalasi uhkia, mutta antoi toivoa - Oivaseutu\nIkaalinen Foorumi maalasi uhkia, mutta antoi toivoa\nEuroparlamentaarikko Sirpa Pietikäinen vaihtoi ennen alustustaan kuuumisia ikaalilaisen ystävänsä Vuokko-Liisa Nuottajärven kanssa.\nIKAALINEN. Ensimmäistä kertaa järjestetty Ikaalinen Foorumi pääsi hienolla tavalla ainakin yhteen tavoitteistaan. Se sai ihmiset kuuntelemaan, keskustelemaan ja avaamaan monia, uusiakin näkökulmia ilmastonmuutoksen vaikutuksiin. Ja mikä tärkeintä, esittämään keinoja tilanteen parantamiseksi.\nEnsiksi Foorumi levittäytyi torille kansan pariin. Lukuisat paikalliset järjestöt ja muut toimijat esittelivät arjen tekojaan ilmastomuutoksen torjumiseksi.\nFoorumin toisen päivän antia satoi koko päivän kestäneessä seminaarissa, jossa eri alojen asiantuntijat kertoivat näkemyksiään ilmastonmuutoksesta.\nPaikallisten toimien merkitys\nIkaalisten kaupunginjohtaja Kari Tolonen korosti paikallisen tason toimien tärkeyttä ilmastonmuutoksen torjumisessa.\nKuntien tuottamat palvelut asukkailleen vaativat energiaa, lämpöä ja sähköä.\n– Energiantuotanto, energiansäästö sekä esimerkiksi jätteiden käsittelyyn vaikuttaminen ovat kuntien keinoja vähentää kasvihuonekaasuja, Tolonen totesi.\nIkaalisiin suunniteltu liikuntahalli on yksi konkreettinen esimerkki, jossa Tolosen mielestä on tarkkaan suunniteltava materiaalien ja laitteiden hankinta.\n– Lämmitysmuodon pitäisi myös hyödyntää uusiutuvaa energiaa.\nTolosen mukaan kuntien on varauduttava entistä paremmin ilmastonmuutoksen tuomiin ilmiöihin.\n– Lumi- ja pakkastalvet, myrskyt ja hellekesät. Kaikkiin niihin on pystyttävä varautumaan myös kunnallisella puolella. Ikaalisissa keskuskeittiölle hankitaan tänä vuonna sähkövaravoimalaite, Tolonen mainitsi esimerkkinä.\n– Millään tasolla ei pidä vähätellä ilmastonmuutoksen vaikutuksia. Jokainen meistä voi tehdä asian hyväksi jotain. Kunnissa se merkitsee ainakin entistä järkevämpää energiankäyttöä.\n”Yksi suurimmista riskeistä maailman taloudelle”\nGenevestä Ikaalisten Foorumi sai tervehdyksen alan korkeimmalta tasolta, kun Maailman ilmatieteen järjestön WHO:n pääsihteeri Petteri Taalas välitti videotervehdyksessään alan kuumimpia tietoa.\nIlmastoguruksi tituleeratun Taalaksen alaisuudessa on myös hallitusten välisen ilmastopaneelin IPCC:n sihteeristö.\n– Epäonnistuminen ilmastonmuutoksen torjunnassa on yksi suurimmista riskeistä maailman taloudelle. Ilmastonmuutosta ei ratkaista hiilinieluja tehostamalla. Nielujen tehostaminen on hyvä keino, mutta paras niistä on luopuminen fossiilienergian käytöstä, Taalas totesi.\nHänen mukaansa fossiilisten polttoaineiden käytön lopettamisella on kiire. Jos mitään ei tehdä, sää lämpenee 3–5 astetta tämän vuosisadan lopulla.\n– Kivihiilen, öljyn ja kaasun käytön lopettaminen on se, jolla tämä ongelma joko ratkaistaan tai ei ratkaista.\nTaalaksen viesti Ikaalisiinkin oli selkeä.\n– Emme ole alkuunkaan sillä päästöjen vähennystiellä, mistä Pariisissa sovittiin. Meillä on kuitenkin tekniset ja taloudelliset mahdollisuudet saavuttaa se puolitoista astetta, mutta meidän pitäisi kääntää päästöjen kasvu seuraavan viiden vuoden aikana dramaattiselle lasku-uralle ja lopettaa fossiilisten polttoaineiden käyttö vuoteen 2050 mennessä.\n”Meillä on teknologia ja rahaa ratkaista ongelma”\nEuroopan parlamentin jäsen Sirpa Pietikäinen muistutti Ikaalisissa, että ilmastonmuutokseen ei valitettavasti vaikuteta kieltämällä tai sivuuttamalla sitä.\n– Tiedämme ongelman, meillä on teknologia ja rahatkin ratkaista se, mutta sitä ennen vaaditaan elämäntapamuutos, Pietikäinen totesi.\nPietikäinen suitsi elämäntapaa, joka arvostaa hilavitkuttimia, turhakkeita, joiden käyttöikä on lyhyt.\n– Kulutuksen rakennetta pitää muuttaa ja toimia nopeasti, mieluummin heti.\nPietikäisen mukaan ilmastonmuutos on todellinen kriisi.\n– Ilmastonmuutos uhkaa pyyhkiä maailman rahoituspääomasta yli neljä biljoonaa dollaria vuoteen 2100 mennessä. Tämä tarkoittaisi kestämättömiin kohteisiin kohdistettujen sijoitusten ja omaisuuden muuttumista arvottomaksi. Samaan aikaan biljoonia on sijoitettuna fossiilisten energianmuotojen tukiin.\nRahoitussektorin vihertämisellä alkaa olla on kiire, jotta huomisen sijoituspäätökset tehdään oikein kannustimin.\nSeminaarin avannut opetusneuvos Leena Mäkelä esitteli osallistujille tilaisuuteen videotervehdyksen tuoneen Maailman ilmatieteen järjestön pääsihteeri Petteri Taalaksen.\nPietikäinen nosti puheessaan useita arjen asioita, joilla jokainen voi vaikuttaa ilmastonmuutoksen torjumiseen.\n– Ruokajärjestelmä on alue, jossa tarvitaan suhteellisuuden tajua. Tämän hetkisestä järjestelmästä kärsii luonto, ilmasto, eläinten hyvinvointi ja vastuulliset tuottajat. Merkittävää ei ole toisinaan nautittu eksoottinen hedelmä, vaan missä ja miten jokapäiväinen perusruoka tuotetaan. Maailmaa ympäri reissannut liha tai riisi rasittaa sekä ilmastoa että luonnon monimuotoisuutta. Tarvitaan kannusteita suosimaan lähellä tuotettua luomuruokaa ja kasviksia.\n– Merkitystä on myös sillä, miten ruokaa tuotetaan. Suosimalla uusia viljelytapoja, jotka sitovat hiiltä maaperään, ruoantuotannosta voi ongelman sijasta tulla ratkaisija.\nPietikäisen mukaan yksi suuri kokonaisuus ovat rakennukset.\n– Rakennusten käytön ja rakentamisen osuus EU:n energian loppukäytöstä on 40 prosenttia ja hiilidioksidipäästöistä 36 prosenttia. Noin puolet kaikesta EU:ssa louhitusta materiaalista kuluu rakennuksiin.\nPietikäisen mielestä remontti- ja entisöintiosaamista tulee pitää yllä investoimalla osaajien koulutukseen, joka ottaa huomioon jatkuvasti kehittyvän teknologian ja innovaation.\nYhdessä tehtäviä tekoja\nIkaalinen Foorumin antia lisäsivät lukuisat muut asiantuntijat, kuten ilmastoaktivisti, vuoden nuoreksi eurooppalaiseksi valittu Atte Ahokas. Hän lähetti foorumiin videotervehdyksen.\nApulaisprofessori Arto O. Salonen puhui foorumissa muuttuvasta ilmastosta, muuttuvasta hyvinvoinnista ja paremmasta elämästä.\nPäivän päätteeksi eri puoleiden edustajat kokoontuivat paneelikeskusteluun pohtimaan yhdessä tehtäviä ilmastotekoja.


Määräalan myynti tilasta 837-600-2-324 | Tampere esityslistat ja pöytäkirjat\nMääräalan myynti tilasta 837-600-2-324\n§ 355 Määräalan myynti tilasta 837-600-2-324\nYlä- Pispalassa asemakaavamuutos n:o 8257 on vahvistettu 15.2.2016. Kaavatonttiin 837-213-1324-5 kuuluu noin 11 m2:n suuruinen muodostusosa tilasta 837-600-2-324, joka Tampereen kaupungin omistuksessa. Muu muodostusosa, joka on tila 837-600-2-224, on yksityisten henkilöiden omistuksessa ja he ovat halukkaat ostamaan kaupungilta kaupungin omistuksessa olevan muodostusosan. Kaavatontti 837-213-1324-5 on osoitettu asemakaavassa asuinrakennusten korttelialueeksi (A-30), jolla rakennusoikeutta on 155+15 k-em2. Kaavatontin 837-213-1324-5 lohkominen rekisteritontiksi edellyttää koko tontin muodostusosien yhtenäistä omistusta.\nKaupungin omistamien muodostusosien käyväksi markkinahinnaksi kiinteistötoimi on katsonut olevan 2.530,00 euroa eli 230 €/m2.\nMyydään yksityisille henkilöille noin 11 m2:n suuruinen määräala tilasta 837-600-2-324. Kauppahinta on 2.530,00 euroa. Kauppa tehdään tavanomaisin ehdoin. Valtuutetaan maanhankintapäällikkö Ari Kilpi allekirjoittamaan kohteen kauppakirja.


Katso | The Rasmuksen UMK-biisi julki – kappaleen taustalla maailmankuulujen tähtien tuottaja | Katso | Seiska\nThe Rasmuksen UMK-biisi julki – kappaleen taustalla maailmankuulujen tähtien tuottaja\nVuoden 2022 Uuden Musiikin Kilpailun kolmas kilpailubiisi, The Rasmuksen Jezebel, on julkaistu tänään suoratoistopalveluissa.\n– Onko sulla aikaa? Pitäisi tehdä maailman paras kappale ja voittaa Euroviisut.\nNäin The Rasmuksen Lauri Ylönen kirjoitti viestissään Kreikassa lomailleelle maailmanluokan tuottaja-muusikko Desmond Childille, joka on tehnyt musiikkia muun muassa Bon Joville, Alice Cooperille ja Kissille. Hän on myös tuottanut The Rasmuksen vuonna 2008 ilmestyneen Black Roses -albumin.\nLue myös: Tässä ovat UMK-finalistit 2022 – mukana muun muassa The Rasmus ja Tommi Läntinen\nPian viestinvaihdon jälkeen Ylönen matkusti Havaijilta Kreikkaan, ja viisuihin ehdolla oleva kappale Jezebel syntyi lopulta muutamassa tunnissa Ylösen demon pohjalta, minkä jälkeen hän kertoi suunnitelmansa UMK:hon osallistumisesta bändin muille jäsenille.\n– Soitin muille ja sanoin, että nyt mennään tuohon skabaan, onko kysyttävää? Hän oli todennut.\nLähes 30 vuotta pystyssä ollut The Rasmus on yksi Suomen kansainvälisesti menestyneimmistä yhtyeistä. Suurin hitti In the Shadows rikkoi kesällä 100 miljoonan kuuntelun rajan Spotifyssa. Kappaleen ilmestyessä vuonna 2003 se nousi myyntilistojen kärkeen ympäri maailmaa.\nVuonna 1994 perustettu The Rasmus on julkaissut lukuisia albumeja, voittanut kasapäin musiikkialan palkintoja ja keikkaillut jo vuosia maailmalla. Mikä sai yhtyeen hakemaan UMK:hon ja tavoittelemaan viisupaikkaa Italiasta?\n– Fanimme ympäri maailmaa ovat jo vuosia kysyneet, milloin The Rasmus ottaa osaa tähän kilpailuun. Sitä on lykätty ja lykätty, mutta nyt tuntui, että on aika osallistua. Olen aina ollut sitä mieltä, että tämä on biisikilpailu ja nyt tuntui, että tuli sopiva biisi, Ylönen kertoo tiedotteessa.\nKitaristitarjous yllätti Emppu Suhosen\nThe Rasmuksessa puhaltaa nyt muutenkin uudet tuulet, kun kitaristi Pauli Rantasalmi on päättänyt lopettaa bändissä hyvässä yhteishengessä. Rantasalmen paikalla aloitti Tiktakissa uransa aikoinaan aloittanut Emppu Suhonen.\n– Halusimme suomalaisen kitaristin ja ensimmäinen, jota mietin, oli Emppu, Ylönen kertoo.\n– Tiesimme heti ensimmäistä kertaa Empun kanssa soitettuamme, että tässä on meidän uusi kitaristi. En malta odottaa, että päästään kimpassa lavalle, rumpali Aki Hakala hehkuttaa Suhosen lavakarismaa ja energiaa.\nSuhonen on soittanut eri kokoonpanoissa sen jälkeen, kun Tiktak hajosi vuonna 2007. Suhosen sooloura lähti käyntiin viime vuonna kahdella singlellä Tää laulu ja Uusia tatuointeja. Suhoselle pyyntö bändiin liittymisestä tuli yllätyksenä.\n– Itselleni oli aikamoinen shokki, kun jäbät pyysivät bändiin. Viikkoa myöhemmin kuulin UMK:sta. Vieläkö jotain?\nBiisi syntyi etänä\nJezebel-kappaleon yhtyeen mukaan biisi vahvoille ja itsenäisille naisille, jotka kulkevat omia polkujaan. Jezebel tulee Raamatusta, jossa hänet kuvataan itsepäisenä ja pahansuopana.\n– Jezebel oli Raamatun tuhmeliini, joka teki asiat omalla tavallaan ja aiheutti kaaosta. Halusimme tuoda hänet moderniin maailmaan. Biisi on myös vähän humoristinen, mikä on The Rasmukselle erikoista, Ylönen selittää.\nTällä hetkellä The Rasmuksen jäsenet ovat ripotellusti maailmalla. Ylönen asuu Havaijilla, basisti Eero Heinonen Australiassa sekä rumpali Aki Hakala ja Emppu Suhonen Suomessa. Työskentely ja musiikin tekeminen etäyhteyksillä on vaatinut hermoja ja modernia teknologiaa.\n– Olin Nashvillessä Desmondin kanssa ja muut studiossa Sipoossa. Kun Sipoossa liikutellaan liukuja, liukuvat ne kuin aaveen siirtäminä myös meillä Nashvillessä, Ylönen kertoo Jezebelin tekovaiheesta.\nThe Rasmuksen jäsenille UMK-kappale muistuttaa soundiltaan 2000-luvun taitteen aikoja, jolloin bändin lopullisesti läpi lyönyt Into-albumi julkaistiin.\n– Tämä vie minut ajassa taaksepäin oranssikantisen levyn aikoihin, jolloin F-f-f-falling ja muut tulivat. Tämä biisi on aikamatka sinne, Ylönen sanoo.\nLue myös: Ensimmäinen Suomen Euroviisu-ehdokasbiisi julki – rock-kappale syntyi borrelioosista\nYle Areenassa voi katsoa kappaleen lyriikkavideon sekä Jezebelin biisinkirjoituksen taustaa avaavan Biisin tarina -videon.\nKuvat: Venla Shalin.\nKauniit ja rohkeat -juonipaljastuksia: Brooke järkyttyy nähdessään Ridgen nimettömän, Carter ja Paris antautuvat hekumalle ja Eric näyttäytyy\nInhoatko korvan juurellä pörrääviä mehiläisiä? Jos vastaus on kyllä, niin tämä Netflixin uutuussarja on sinulle – pääosissa Rowan Atkinson\n"Kotipervo tulee" - Sex Tape Suomi: Mikolla ja Heidillä käy sängyssä ylimääräinen vierailija\nSyke-sarjan Helmi-Leena Nummela nauttii mökkijuhannuksesta: ”Saimaan rannalla olen juurillani”


Kilpirauhanen on noin 25 grammaa painava, perhosen muotoinen rauhanen, joka sijaitsee kaulalla kurkunpään alapuolella. Se valmistaa, varastoi ja vapauttaa verenkiertoon kilpirauhashormoneja, jotka säätelevät koko elimistön aineenvaihduntaa ja elintoimintoja. Kilpirauhanen vaikuttaa aivojen toimintaa, kasvuun, yleiseen vireystasoon, sydämen sykkeeseen, lämmön tuottoon, kolesterolipitoisuuksiin, painoon, lihasvoimaan, muistiin, suolen toimintaan, hiusten hyvinvointiin ja koko elimistön toimintaan.\nYleisimmät kilpirauhasen toimintahäiriöt ovat vajaatoiminta eli hypotyreoosi ja liikatoiminta eli hypertyreoosi. Kilpirauhasen syöpätaudit ovat melko harvinaisia, vuosittain löytyy noin 380 uutta tapausta. Kilpirauhasen kliinisesti havaituista kyhmyistä ainoastaan noin 5 % on syöpää. Myös lapsilla ja nuorilla voi esiintyä kilpirauhasen toimintahäiriöitä, vaikka ne ovatkin suhteellisen harvinaisia. Synnynnäistä vajaatoimintaa esiintyy yhdellä lapsella 3 500 syntyvää lasta kohden.\nOlemme keränneet alle Suomen Kilpirauhasliitto ry:n julkaisemista esitteistä lisätietoa kilpirauhassairauksista, myös tulostettavana versiona. Lisätietoa löydät myös osoitteesta: https://kilpirauhasliitto.fi/kilpirauhassairaudet/\nLapin Kilpirauhasyhdistys ry ja KERRO JA KUUNTELE -projekti pilotoivat alla olevaa taulukkoa kilpirauhassairauksien oireiden seurannan apuna. Halutessasi voit ottaa käyttöön taulukon, helpottamaan oireiden seurataa ja niistä raportointia lääkärissä käynnin aikana. Tulosta ohesta lomake oireiden seurantaan: OIRESEURANTALOMAKE\n© 2022 Lapin Kilpi ry


Lempihetkiä ja tiloja, fiilistelyä, ruokaa, liikuntaa ja hyvää oloa\nPaino pyörii edelleen 70,5-71,1 kg:ssa, eli hyvänä päivänä olen saanut laihduttua peräti 100 g. Heh, ei kovin kummoista yli kuukauden tulokseksi. Mutta toisaalta, eipä minulle ole ainakaan tullut niitä kuuluisia kesälomakilojakaan! Muutamat työkaverini ovat maininneet sellaisista, muttta minullapa ei tämän projektini ansiosta ole samaa ongelmaa!\nMitat (suluissa muutos 19.7. otettuihin):\nRintojen korkein kohta 99,5 cm (-0,5 cm)\nRinnanympärys 87,5 cm (-0,5 cm)\nVyötärön kapein 82,5 cm (-1 cm)\nMaha, levein 98 cm (+2 cm - ehkä mittasin viimeksi huonosti?)\nLantio 102 cm (-1 cm)\nReisi (paksuin kohta) 61,5 cm (+-0 cm)\nKäsivarsi 33 cm (+-0 cm)\nEli mahaa lukuunottamatta mitat ovat kuitenkin laskusuunnassa, mikä on hieno juttu! Ehkä viimeksi olen mitannut väärin, tai maha on nyt turvoksissa tms. En millään usko, että olisin leventynyt oikeasti pysyvästi mahasta, samaan aikaan kun muut mitat ovat pienenemässä.\nTämähän taitaa toimia sittenkin! Wuhuu!\nLähettänyt Jellonatar klo 21.01 Ei kommentteja:\nTunnisteet: Mitat, Seuranta, Tehokiinteytys\n3. tehoviikon liikunnat ja jatkuva jumitus\nTi: lihaskunto 25 min\nKe: juoksu 6 km, 55 min\nTo: lihaskunto 25 min\nPe: hidasta käveleskelyä turistina keskustassa vähintään 2 h\nSu: lihaskunto 25 min\nPositiivista on se, että tänään jaksoin tehdä jo enemmän askelkyykkyjä (yht 100 kpl) alun 60 sijaan, ja naistenpunnerruksiakin meni tänään 5 enemmän kuin yleensä (10-10-12). Eli lihaskunto on ainakin vähän parantunut!\nPositiivista on myös se, että tämän tehokiinteytysprojektin ansiosta olen liikkunut viisi kertaa viikossa, eli pari liikuntakertaa on tullut lisää - kesälomastani huolimatta! :) Myös herkuttelu on ollut huomattavasti maltillisempaa kuin aiemmin.\nJostain mystisestä syystä painoni vaan ei vieläkään ole laskenut. Ei se ole kyllä noussutkaan, on kai sekin jo jotain. En ole turvoksissa. Jumi on jatkunut myt kolme viikkoa. Ei pitäisi olla stressiä, enkä usko myöskään ylikuntoon (ei oireita), enkä säästöliekkiin (syön päivittäin arviolta 1400-1700 kcal). Parina päivänä olen tarkistanut kiloklubin laskurilla energiansaantini, ja kyllä vajetta sen mukaan pitäisi olla. Pakko kai kohta pitää tarkempaa ruokailupäiväkirjaa, ja mennä jonkun ammattilaisen puheille... Turhauttavaa ja ärsyttävää tällainen jumitus!\nLähettänyt Jellonatar klo 10.00 Ei kommentteja:\nTunnisteet: Jumitus, Liikunta, Seuranta, Tehokiinteytys\n2. tehoviikon liikunnat\nMa: lihaskunto 40 min\nTi: kävely 30 min (kevyttä palauttelua)\nKe: juoksu 55 min, 6,5 km & pyöräilyä 10 km / 40 min\nTo: lihaskuntoa 25 min\nPe: kävelyä 1 h 25 min\nSu: kävelyä 1h (metsässä)\nHyvin meni! Ja olen tyytyväinen tavoitteisiinkin nähden, vaikka viikonlopun peruskestävyyslenkit jäivätkin "vain" kävelyksi. Hyvä, että ne kuitenkin tulivat tehtyä, sillä kehoni vaati rauhallisempaa palauttelua, koska olo oli väsynyt ja vähän kipeä - eli en ollut palautunut kunnolla aiemmista liikunnoista.\nTällä viikolla sitten onkin jo vähän kiinniotettavaa liikuntaohjelmaan, sillä tänään en ole liikkunut, vaikka olisi pitänyt tehdä lihaskuntoa taas. Kävin hierojalla, ja hän sanoi, ettei tänään illalla enää kannata liikkua. Mutta huomenna sitten!\nPainorintamalla ei mitään uutta. Tänään en ole punninnut itseäni. Käväisimme tosin myös kaverin mökillä, missä oli paljon hyvää ruokaa. Eli huomiselle en osaa oikein muutosta odottakaan. Toivottavasti tilanne muuttuu viikon sisällä, se antaisi kaivatun lisätöytäisyn motivaatiolleni. Ylpeilen kuitenkin sillä, etten syönyt matkalla muuta makeaa, kuin pienen palasen mustikkapiirakkaa. Aika ennenkuulumatonta kaltaiselleni sokerihiirelle... :)\nTai no, jos painolle ei tapahdu mitään, ehkäpä sekin pitäää tulkita lisäsysäyksenä tarkempaan ruokavalion syynäykseen! Liikkumattomuudesta tämä ei ole enää kiinni!\nLähettänyt Jellonatar klo 12.09 Ei kommentteja:\nTunnisteet: Liikunta, Tehokiinteytys\nOlen kiukkuinen ja ärtynyt. Pahuksen vaaka ei ole hievahtanut vieläkään yhtään alaspäin, vaan kehtasi vielä tänä aamuna kertoa minun lihoneen. 70,6 kg. Mitä ihmettä?\nOlen liikkunut ja syönyt pääsääntöisesti hyvin. Olen lomalla, enkä ole edes stressaillut. Kuukautiset on loppumaisillaan, eikä minun pitäisi olla turvoksissa. Itkettää. Ja turhauttaa! Ei tämän pitäisi olla tälläistä sentään. Voihan kiukku!\nMutta en minä vielä lopeta. En. Vaa'an on pakko olla väärässä, ja pitemmällä välillä painoni pitäisi laskea. En ole tehnyt niin paljon väärää, että olisin lihonnut.\nAinut mitä voin tällä hetkellä tehdä, on mitata itseni, ja unohtaa vaaka. Uskoa siihen, että suunta on vaa'asta huolimatta oikea. Nyt olisi tosi helppo ajatella, että koska teoillani ei näköjään ole väliä, on ihan sama, mitä teen. Eli sama, vaikka jättäisin liikkumatta tai alkaisin herkutella. Mitä väliä? Jos se lukema kuitenkin vain kasvaa, niin mitä järkeä tässä on?\nRintojen korkein kohta 100 cm\nVyötärön kapein 83,5 cm\nMaha, levein 96 cm\nReisi (paksuin kohta) 61,5 cm\nKäsivarsi 33 cm\nPitäisiköhän heittää se vaaka roskiin?\nAloitan ainakin aamupalalla - ei ole järkevää aloittaa epätoivoista syömälakkoakaan. Miten vaikeaa voi olla alittaa tuo seitsemänkympin rajapyykki?\nLähettänyt Jellonatar klo 0.07 Ei kommentteja:\n1. tehoviikon liikunnat\nMuistin vasta äsken, että tarkoitukseni oli postailla tänne myös viikottaiset liikuntamäärät:\nTi: juoksu/kävely 45 min\nPe: kävely 45 min\nLa: juoksu/kävely 45 min\nLisäksi muutana päivänä venyttelyä.\nTämä viikko on tuntunut jotenkin tahmealta tehokiinteytyksen suhteen. Eilen oli avokin synttärit, ja leivoin hänelle suklaakakun. Otin itsekin pienen palan, ja nyt se loppukakku huutelee minulle jääkaapista... Taitaa olla fiksua lähteä ulos!\nLomasta huolimatta olen syönyt fiksusti tänään: aamulla kaurapuuroa, mansikoita ja raejuustoa, ja lounaaksi lohisalaatti. Nyt on kyllä taas nälkä, vaikka ruoasta on vain reilu tunti. Ehkä se onkin tylsyydestä johtuvaa mukanälkää?\nMalttamattomuus nostaa jälleen päätään, johan jo viime viikolla paino tippui, nyt saisi näkyä taas jo uutta tulosta! Mutta vaaka on ei ole liikahtanut viime torstain jälkeen mihinkään. Pöh!\nTällä viikolla ruokailuissa kiinnitetään huomio proteiiniin, jota pitäisi olla joka aterialla. Edelleen pitää myös kasvikset ja 3 tunnin välein syöminen, jotka olivat viime viikon teemoja. On kyllä tunnustettava, että jälkimmäisestä olen vähän livennyt viime päivinä. Nyt tuli roti takaisin, ja tämä tyttö painuu lenkille!\nLähettänyt Jellonatar klo 3.34 Ei kommentteja:\nTunnisteet: Liikunta, Ruokailu, Tehokiinteytys\nDay 6: on the right track\nTehokiinteytyksen kuudes päivä alkoi tänään aamupainolla 70,2 kg, eli uudella painoennätyksellä! Motivaatio on löytynyt, ja olen pysynyt suurimmaksi osaksi ruodussa niin ruokailun kuin liikunnankin suhteen. Ja tänään alkoi kolmen viikon kesälomakin, superia! Ja edelleen on kova hinku alittaa ainakin tuo maaginen 70:n rajapyykki.\nTäytyy kyllä tunnustaa, että ehin jo aiemmin ihmetellä, että miksei mitään tapahdu. Olen punninnut itseni joka aamu, vaikka parempi olisi kyllä käydä harvemmin... Mutta nyt siis paino oli tippunut -400 g.\nViime torstaina teki vähän mieli tummaa suklaata, mutta ajattelin että pärempi olla ottamatta. Haluan tehdä selvän eron arkeen ja juhlaan; sekä itsekurin pysymiseen. Etenkin, kun tiesin olevani seuraavana iltana (eli eilen) juhlimassa sekä ystäni synttäreitä että valmistujaisia toisissa juhlissa. Jännitin juhlasyömistä etukäteen, mutta turhaan. Se oli minu herkkupäiväni tällä viikolla. Söin juhlapöydistä vain niitä ruokia, joita ihan oikeasti halusin. Ja koitin ottaa pieniä annoksia, enkä jäänyt oleilemaan naposteluetäisyydelle herkuista. En kokenut jääväni mistään paitsi, mutta uskon, että juhlahetkutteluni oli tällä kertaa hieman maltillisempaa kuin aikaisemmat överit. Hyvä fiilis! :)\nLähettänyt Jellonatar klo 1.01 Ei kommentteja:\nTunnisteet: Juhlat, Tehokiinteytys\nDay 2: tässähän ollaan jatkuvasti syömässä...\nTai ainakin kolmen tunnin välein. Söin tutun aamupala-lounas-illallinen rutiinin lisäksi töissä iltapäivävälipalan ja ennen liikuntaa toisen. Suunnittelua ja ennakointia tuo vaatii, mutta aion mennä nyt mahdollisimman hyvin tehokiinteytys-kirja oppien mukaan. Eiköhän se ole vaivan arvoista!\nKävin tänään juoksemassa 5 km lenkin 45 minuuttiin. Osa ajsta meni kyllä kävellen, kun voimat tuntuivat loppuvan. Pääasia kuitenkin on, että kävin. Tehoa ja pituutta kasvatetaan sitten oman olon mukaan, kunhan saa liikkumisen rutiininomaiseksi osaksi arkea.\nAiemmin mietitytti, että onko kovinkaan fiksua aloittaa 3kk rutistusta vain viikkoa ennen omaa kesälomaa. Mutta toisaalta, sehän on nerokasta. On enemmän aikaa käytettäväksi liikuntaan ja rentoutumiseen, eikä töistä suoriutuminen kuluta tahdonvoimaa. Kesällä myös kasvikset ja marjat ovat parhaimmillaan, mikä helpottaa kevyesti syömistä. :)Jee, kolme aamua jäljellä lomaan!\nLähettänyt Jellonatar klo 12.58 Ei kommentteja:\n27-vuotias nainen nauttii elämän pienistä iloista, hyvästä ruoasta ja on täysin hurahtanut taitoluisteluun.


Hääyön hinta? - Page 3 - Kotimaan häämatka- ja yökohteet - Naimisiin.info\nStarted by Lauren, May 16, 2003\nSiis ei oo totta. Nyt alkoi oma varaus kaduttaa. Meillä huone maksaa 241 €. Siihen ei sisälly muuta kuin aamupala (yhteisissä tiloissa) sekä kuntosalin ja uimahallin käyttö. Huoneen saa käyttöönsä lauantaina 14 alkaen, ja viimeistään kello 18 pitäisi olla vastaanottamassa huonetta. Ilmoitin jo varausta tehdessäni, että emme todellakaan ehdi vielä siihen aikaan paikalle, niin sanoivat, ettei voi vielä ilmoittaa asiasta vaan täytyy sitten HÄÄPÄIVÄNÄ meidän soittaa, jos myöhästymme kuudesta. Että tietävät sitten ne, jotka sinä päivänä ovat töissä. Mitenköhän vaikeaa tuokin tieto olisi laittaa tietokoneelle?!! : Mahtaa olla muutakin mielessä hääpäivänä..\nHuoneen luovutus on sunnuntaina jo kello 12. Miten siihen mennessä ehtii käydä aamupalalla, kuntosalilla ja uimassa, kun tullaan vasta myöhään illalla hotellille. Voi että ottaa päähän, taidanpa etsiä muualta hieman parempia vaihtoehtoja.. Tai sitten ollaan kotona ja herätään ku huvittaa. ;D Miksköhän ees varasin sen huoneen..\nHuoh. Anteeksi avautuminen. Helpotti.\nMeillä "tavallinen" huone (vaikka sekin oli jo joku deluxe) Kämpissä, ja se maksaa 199 euroa. Mun mielestä ihan ok.\nMeillä tavallinen huone aamiaisella 80e Kiteen Riihivalkeassa, eipä muuta tarvitakaan :-X\nHei -k ja muutkin!!\nMe saadaan siis meidän huone kanssa vasta klo 14 käyttöön ja luovutus on myös klo 14. Olisin myös toivonut, että oltaisiin päästy jo aiemmin hääpäivänä huoneeseen käymään.. :-/\nTylsä juttu.. Mä ajattelin jo perua koko huoneen ja et tultais kotiin yöksi. Mut mut.. ollaan luvattu kämppä jo muutaman kamun käyttöön ja mies oli sitä mieltä, että kotona ei hääyötä nukuta.\nMun pitää ottaa yhteyttä siihen hotelliin vielä. Jos vaikka sais jonkun kantahenkilökunnan edustajan puhelimen päähän. Mä meinaan olin ymmärtävinäni et me jouduttais luovuttaankin huone jo klo 12..\nMeillä ammeellinen huone aamiaisella 120€\nMielestämme on turhaa maksaa suuria summia ylimääräistä "hääpaketista" mihin sitten kuuluu tyyliin kuohari ja suklaata Upean ja runsaan juhlakorin tms. saa itse kasattua paljon edullisemmin\nMaksamme juhlapaikkamme (kartanon) sviitistä 150 e.\nMeilläkin tavallinen huone Kämpissä 199,-. Se on muuten kaukana tavallisesta, se Kämpin halvin huone ;D\nEi ole myöhäistä huoneen luovutusta eikä aamiaista huoneeseen (sen saa eri maksusta), mutta sopii meille mainiosti sillä lähdemme häämatkalle heti aamusta\nMeillä oulun arinan hääsviitti jossa sauna ja poreallas 160e.\nSkumppa ja iltapala illalla huoneeseen, sekä aamupala, ja myöhäinen luovutus.(15.00)\nLisäksi tietenki tulee s-bonukset :\nMe ollaan vuokraamassa poreammeellinen mökki. Mökki sijaitsee järven rannalla ja siihen kuuluu myös rantasauna. Hintaa viikonlopulle syyskuun lopulla tulee 250e. Ruokia tuo ei sitten tietenkään sisällä. Ollaan siellä varmaan vähän pitempäänkin, 5 vrk maksaa 390e.\nItse otimme tälläisen hotelli Kämpistä , ja meille tulee tuo Junior Park Sviitti. ( Tosin hääyö+seuraava,mutta toinen yö viikonloppuhintaan,eli siis 459 €, jos nyt oikein muistan.)\n- Pullon shampanjaa\n- Tuoreita mansikoita ja hunajaa\n- Juhlavan kukka-asetelman\n- Huonepalvelun tarjoileman aamiaisen\n- Huoneen luovutuksen myöhäisempänä ajankohtana\n- Balance Clubin käytön veloituksetta\n- Deluxe huone 375€ / yö\n- Executive huone 415€ / yö\n- Junior Park Sviitti 760€ / yö\n- Kämp Sviitti 1050€ / yö\n- Executive Sviitti 1300€ / yö\n- Mannerheim Sviitti 3000€ / yö\nMaksamme kolmesta yöstä Scandicin Superior-huoneessa 303 euroa. Viemme itse mukanamme samppanjan. :-)\nVarasin juuri hääyön Sokos-hotelli Vaakunasta - - Hotelli on juuri remontoitu\nMikähän paikkakunta on kyseessä (alkoi kiinnostaa... oma lehmä ojassa)?\nKiinnostaisi kuulla lisää hotellisviittien hääyöhintoja (ja mitä ne sisältää).\nAlunperin meillä oli varattuna Tampereen Tammerista "hemmotteleva hääyö" hintaan 260e johon sisältyi shampanjaa, mansikoita ja aamiainen huoneeseen ja huone olisi ollut parvekkeellinen sviitti. Kuitenkin hääpäivän lähestyessä tajusimme että meidän pitää saada huone käyttöön jo 11 aikaan päivällä aikataulujen takia ja tämä ei onnistunut Tammerissa niin varasin Scandicista(city Tampere) superior huoneen jonka saimme jo aamupäivästä ja tullessamme yöllä hääjuhlasta, meitä odotti pullo kuohuvaa, suklaata,sekä hedelmiä huoneessa. Yöllä tilasimme myös aamupalan huoneeseen ja kun olimme lähdössä pois niin koko lysti maksoi 125 egeä! Aamiaisen huoneeseen tuonnista ei veloitettu erikseen mitään. Olin siis tosi tyytyväinen viimehetken vaihdokseen\nMeillä on järven rannalta varattuna mökki hääyölle -ja seuraavillekin. Eli saamme mökin perjantaina käyttöön (pääsee viemään tavarat sinne jo etukäteen ja laittamaan kaiken valmiiksi hääyötä varten), lauantaina on häät ja mökki luovutetaan sitten seuraavana torstaina.\nEli pienimuotoinen "häämatkakin" siinä heti häiden jälkeen. Maksaa 280 euroa.\nSokos Hotellissa junior sviitti hääpaketilla, eli kun tullaan, on skumppa ja iltapalaa huoneessa ja erikoisaamiainen tuodaan myös huoneeseen (on kuulemma muffinseja, suklaata, mansikoita yms.), koko hela hoito tulee maksamaan 207e.\nVarasimme huoneen Klaus K:sta kolmeksi yöksi. Hääyön hinnaksi tuli (näprää laskinta..) 190 e.\nEi mitään hääpakettia, mutta huone on reilun kokoinen ja aamupala sisältyy hintaan. Kai sitä ehkä junior sviitiksi kutsutaan.\nSokos Hotels, saunallinen, parvekkeellinen superior-huone (hieman isompi kuin perushuone), 2 vrk 288 €, eli 144€/ yö. Hintaan sisältyy normaali aamiainen (su-aamuisin klo 11 asti), asiakassaunana ja uima-altaan käyttö.\nEi koettu tarpeelliseksi ottaa erikoispakettia erikoishintaan, voihan sitä itse viedä skumpat ja muut paikalle. Meille jo hotellimajoitus itsessään on luksusta ja kun saatiin saunallinen huone ja kaksi yötä ollaan, niin johan siinä on hemmoittelua.\n97 euroa, normaali hotellihuone (double, parisängyllä) juhlapaikan läheltä olevasta hotellista. Hotellista pitää lähteä viimeistään klo 12:00, sopii meille mainiosti. Saunomaan tuskin intoudumme hotellissa (oma koti sijaitsee 4 km juhlapaikasta ja hotellista) ja hörsölakanoista emme pulita erikseen. Eväät otetaan juhlapaikalta mukaan.\nMeillä hääyö hotellissa tulee maksamaan 74e. Ihan perushuone kylpyammeella\nHääyön kunniaksi luvattiin meidän olla klo 14 saakka ilman lisäveloitusta. Itse ajattelin viedä huoneeseen kynttilöitä ja sitten erilaisia herkkuja. Luonnollisesti hotellin aamupala kuuluu hintaan..\nradison sas hotellissa, tais olla jotain 250 euroa\nNaantalin kylpylän deluxe-paketti: sviitti, jossa sauna ja parveke merinäköalalla, shamppanjaa ja mansikoita (kukkia varmaan taisi olla myös), aamiainen huoneeseen ja luovutus klo 15 sekä kylpylän allasosaston käyttö, hinta 300 €.\nKetjuun kuuluva hotelli aivan Helsingin keskustasta, normaali kahden hengen huone: 90 euroa.\nAamiainen kuuluu hintaa, myöhäisempi check-out onnistunee ihan pyynnöstä, shampanjan tuomme mukanamme.\nMe vietetään hääyö juhlapaikkanakin toimivassa leirikeskuksessa, hintaa aamupaloineen 24e/naama. Kotiin tai lähimpään hotelliin olisi juhlapaikalta melkein sata kilometriä eikä huvita viettää hääpäivän iltaa autossa, mutta saahan sitä jotain luksusta järjestää sinne leirikeskushuoneeseenkin.\nMeillä n.170e Hotelli Kolilla, nätti 2hengen extraiso huone, jossa oma sauna, näkymät Pieliselle,\nhuoneen luovutus klo 14-16 iltapäivällä. Skumppa huoneeseen 15e/pullo. Hintaan kuuluu tietty aamupala, ja jos sen haluaa huoneeseen tarjoiltuna nin extramaksu siitä oli n.10e\nEdited May 6, 2009 by martsu80


Varhaiset vaihdevuodet voivat altistaa sydänsairauksille - Studio55.fi\nStudio55.fi > Terveys Julkaistu 18.09.2016 19:30\nSuomalaisnaisten vaihdevuodet alkavat keskimäärin 51 vuoden iässä. Colourbox.com\nAlle 45-vuotiaana alkavat vaihdevuodet voivat tuoreen tutkimuksen perusteella olla merkki suurentuneesta riskistä sairastua sekä menehtyä sydän- ja verisuonitauteihin.\nHavainto perustuu 32 tutkimukseen, joiden aineistot koostuvat yli 300 000 naisen terveystiedoista. Jama Cardiology -lehdessä julkaistun tutkimuksen mukaan naiset, joiden vaihdevuodet alkavat alle 45-vuotiaana, sairastuvat sepelvaltimotautiin 50 prosenttia todennäköisemmin kuin naiset, joiden vaihdevuodet alkavat 45. ikävuoden jälkeen. Myös heidän riskinsä menehtyä sepelvaltimotautiin ja muihin syihin seurantojen aikana oli suurempi.\nHavainnot voivat selittyä monellakin seikalla. Vaihdevuosiin kuuluu hormonaalisia ja muita muutoksia, jotka edistävät sydänoireiden kehittymistä. Vaihdevuodet suurentavat myös masennuksen ja osteoporoosin vaaraa.\nYleensä naisten vaihdevuodet ilmaantuvat 45–55 vuoden iässä, mutta noin yhdellä kymmenestä ne alkavat jo aiemmin. Nyt tehdyt havainnot antavat syyn panostaa sydänriskien hoitamiseen tuolla kymmenyksellä.\nMitä kehossa tapahtuu vaihdevuosina?\nGynekologi Maija Kajan kertoi vaihdevuosista Studio55.fi-lähetyksessä maaliskuussa 2014.\nUUTISPALVELU DUOCEIM - MTV LIFESTYLE


Lampinen urakoi kaksi lajia – Yleisurheilu.fi\nVille Lampinen pinkaisi 800 metrillä kevään kotimaisen kärkiajan 1.50,94 Auburnissa Alabamassa käydyssä War Eagle Invitational -yliopistokilpailussa.\nLampinen sijoittui kilpailussa kolmanneksi. Voittoon juoksi Ghanan Alex Amankwah ajalla 1.48,37. Puerto Ricon John Rivera oli toinen ajalla 1.50,72.\nKilpailu oli Lampisen kevään kolmas 800 metriä ulkoradoilla. Talven hallikisoissa hän juoksi parhaimmillaan 1.50,88. Auburnin 800 metrillä oli mukana kaikkiaan 22 juoksijaa.\nPari tuntia 800 metrin finaalin jälkeen Lampinen kiikutti viestikapulaa 4 x 400 metrillä ja oli mukana juoksemassa Villanovan yliopistoa kilpailussa toiseksi. Villanova toi kapulan maaliin ajassa 3.13,44. Kisan voitti Yalen yliopisto ykkösjoukkue ajalla 3.13,25.\nHukan ja Tuurin kausi käynnissä\nMinttu Hukka juoksi Bryan Clay Invitational -kilpailussa 3000 metrin esteissä viidenneksi ajalla 10.18,00. Hän on aiemmin tänä keväänä juossut matkan 10.13,63. Kalifornian Azusassa käydyn kilpailun voitti Kanadan Charlotte Prouse ajalla 10.03,97.\nKorkeushyppääjä Heta Tuuri oli viides Kalifornian Long Beachillä käydyssä kilpailussa. Hän ylitti 175 kolmannella, mutta kolme yritystä korkeudesta 180 eivät tuoneet ylitystä.\nTuuri ylitti talven hallikaudella parhaimmillaan 179. Kuluvan ulkoratakauden paras on toistaiseksi Wacossa Texasissa pari viikkoa sitten ylittynyt 176.\nPartasen askel lupaavan keveä Taaborin kävelyssä


Vähemmän anonyymi kirjoittaja jakaa ajatuksia ja kommentteja virtuaalihevosmaailman syövereistä niin hooteenetin, konikomin kuin FVP:nkin puolelta!\nFucker-nimisten tilastoruunien jalostaminen\nNoniin! Terveppä terve, olen palannut! Oliko ikävä? Toivottavasti. Viikonloppu tuli ja meni, minua laiskotti enkä jaksanut kirjoitella mitään vaikka aiheita olisi muillekin jaettavaksi. Tänään puhumme vähän vielä lisää nimistä (se on vaan niin kiva aihe!) ja tilastohevosten jalostamisesta. Kerppa varastikin omansa takaisin ja NJ-tuomaroinneista voi lukea hänen blogistaan.\nAloitetaan edellisen blogin virheiden korjaamisella. Minäkin olen "vain" ihminen (vaikkakin vihreässä uraputkessa! Kuunteleeko kukaan Korporaatiota?) ja teen virheitä. Muistini on yhtä pitkä kuin kultakalalla (noin kolme sekuntia), joten virheitä sattuu enemmän kuin laki sallii. Sleepy Hollow'lla ei ole mitään tekemistä kirjailija Stephen Kingin kanssa, vaan Washington Irvingin novelli ja siitä on myös tehty elokuva joka kantaa samaista nimeä.\nToinen virhe oli käännöksessäni, kun käänsin "hands" käsiksi, vaikka oikea käännöshän on kämmenleveyksiä. Tämä johtunee siitä, että päivittäisellä tasolla käytän enemmän englantia kuin suomea, joten sanojen kääntäminen muille (kuin itselleni) on toisinaan vaikeaa, joten tuollaisia lipsauksia mahtuu joukkoon.\nOnneksi (intiaani? hän voi korjata tämän asiavirheen kun blogi on julkaistu) Kaksi Pistettä korjasi minua ja tässä syvimmät pahoitteluni kaikille, jotka kärsivät tästä virheestä. Pahoittelen kaikessa anonyymiudessani!\nAnonyymiudesta puheenollen, miksi joka asiasta pitää olla nalkuttamassa? Törmäsin tähän topaan eilen ja (yllättäen?) anspe oli siellä määkimässä, että mitä väärää siinä on, että omaa nimeä googlatessa tulee virtuaalihevosia vastaan? Niinpä. Eihän sillä väliä ole teini-ikäisenä, mutta itseäni ei kiinnostaisi selittää työnantajalle töitä hakiessani, että miksi nimelläni tulee vastaan jotain virtuaalihevosia? Olenko ihan mielenköyhä kun vielä aikuisiällä tuollaisia harrastan?\nOnneksi en ole käyttänyt omaa nimeäni virtuaalihevospiireissä enää vuosiin, koska varsinkin valokuvaajalle ei ole mitään hirveämpää asiaa, kuin se, että nimi pulpahtaa esiin virtuaalihevosten parissa. Se tarkoittaa automaattisesti sitä, että kuvaan ainoastaan virtuaalihevosilleni, olen aina kuvannut virtuaalihevosille ja kaikki mitä teen liittyy virtuaalihevosiin.\nValitettavasti totuus on se, että varsinkin hevosten omistajien parissa virtuaalihevonen on vielä kirosana ja harrastajat ymmärretään lapsina, jotka räpsivät vermossa/oripäivillä/kilpailuissa mitä epäedustavimpia kuvia ja laittavat ne heti virtuaalihevosilleen.\nHaluanko tälläisen maineen valokuvaajana? En. Haluanko, että tuleva työnantajani tietää jokaisen asian, mitä iltaisin kotona harrastan? En.\nAihetta sivuten, FVP:ssä muisteltiin vanhoja aikoja ja mielenkiinnosta googlasin parin vanhan virtuaalihevostelijan nimiä ja tulokset olivat mielenkiintoisia; molemmilla ensimmäisenä tuli heidän Facebook-sivunsa. Minä en ole vielä myynyt sieluani Saatanalle rekisteröitynyt ko. palveluun, joten en sen enempää nähnyt. Samalla löytyi myös heidän ystäviensä facebook-sivuja, koska he olivat listanneet ko. ihmiset ystävikseen. Aika jännää.\nLöysin myös mitä he puuhaavat nykyään - toinen toimii ainakin osa-aikaisena webmasterina ja toinen on joko antanut tai myynyt ottamiaan kuvia erilaisille sivuille. Ilmeisesti virtuaalihevostelun kautta hankituista taidoista on joskus jotain hyötyäkin, lohduttava ajatus.\nSeuraava aihe - VRL:n nimirajoitukset. KOLME HURRAA-HUUTOA VRL:lle! On jo aikakin saada pientä rajoitusta Duckfuckien, Pirihuorien ja Kyrpäjyrien rekisteröimiseen ja mainostamiseen.\nTottakai rakas vastarannan kiiski, anspe, on vauhdissa. Hän onkin ehtinyt jo haukkua koko liiton rasistiseksi, yhden päättäjistä ja parin muuta liiton jäsentä tyhmiksi muumioiksi. Miksi ei tunnusta laiteta jäähylle? Koska VRL haluaa vähän demokratiaa mukaan. Äänestystä aiheesta odotellessa...\nAihe on kuitenkin aiheuttanut närää ja jotkut asiat tuntuvat olevan ihmisille äärettömän epäselviä. Ovatko ihmiset tosiaan näin tyhmiä vai jääkö se, että nyt ei saa olla sanaa sex, cocaine tai kulli hevosen nimissä junnaamaan niin pahasti, että ei koko juttu mene perille asti? Pirita - sallittu. Pirihuora - ei sallittu.\nTajusin, että minähän olen omistanut ainakin yhden huumenimisen hevosen itsekin enkä nähnyt asiaa silloin kovin pahana asiana. Kuitenkin, nykyään maailmankuvani on vähän avarampi ja ymmärrän, että VRL ei voi antaa ihan jok'ikisen huumekukkasen kukkia. Kuitenkaan kukaan ei ole vielä laittanut toista pystyyn, vaikka puheet on kovat. Ei tarvita rekisteriä, ei tarvita rankingia... No, onnea vaan. Lupaan kääntää takkini heti kun joku tekee oikeasti toimivan uuden liiton. Pientä tilastotietoa VRL:n sivuilta - VRL-tunnuksia on jaettu lähes 8000 kappaletta, hevosia yli 46000 ja tallejakin 4700 ja rapiat. Siinä onkin uudelle liitolle hetkeksi tekemistä.\nNo, löytyihän se uusi liitto sittenkin, ihan osakeyhtiö (myös Ruotsissa!) - Pornoponit! http://www.myrkkykaasu.org/pornoponit/ Kieltämättä hävettäisi, jos oma hevoseni yhdistettäisiin tuollaiseen sivustoon - olisi sen nimi huume/seksi/muu-vivahteinen tai ei.\nMielenkiinnosta myös odottelen, mitä esimerkiksi sivutilantarjoajalla on sanottavana loukkaavasta (ja rotuvihaan yllyttävästä) sivun sisällöstä. Mutta, annetaan kaikkien kukkien kukkia - myös Mari-Johannan, onhan hän seudun kaunein kukka!\nTäytyy kyllä myöntää, VKL'ssä on hyvää yritystä ja idea vaikuttaa kehityskelpoiselta. Kaikkea hyvää minulta sille suunnalle!\nSitten, päivän seuraavaan aiheeseen, joka on pyörinyt päässäni jo jonnin aikaa. Ruunat. Aivan turhia, sanon minä. Virtuaalimaailman sydän on jalostamisessa ja kilpailemisessa, tuossa järjestyksessä jos minulta kysytään. Siispä, mitä hyötyä ruunista? Ei yhtikäs mitään. Kaikkein tekopyhintä on se, että ruunien "suosijat" ensin joko ottavat pakastetta tai "vaan" yhden varsan ruunastaan ennenkuin ruunaavat sen. Mitä hemmetin hyötyä ruunaamisesta sitten on? Ihan samahan se sitten on, onko hevonen ruuna vai ori kun siitä jokatapauksessa on jälkeläisiä.\nMuutenkin ruunan pitäminen on aivan ihmeellistä, virtuaalimaailmassa kun hevosen luonne tai sukupuoli ei pahemmin vaikuta tuloksiin. Ne vähät ratsastuskoulut, mitä virtuaalimaailmassa on, omistavat silti ainakin yhden ellei useammankin orin.\nRuunista on hyvä siirtyä toiseen ihmeelliseen asiaan virtuaalimaailmassa, nimittäin tilastohevosiin. Maailmassa, jossa on jopa keksitty kaksi omaa rotuansa, silti aina toisinaan tulee esille tilastohevoset. Se on toinen asia mikä ei koskaan jaksa lakata ihmettelemästä, mitä hyötyä on tilastohevosesta? Sitä ei voi kantakirjata, näyttelyihin on turha yrittää, jokusen pisteen voi saada laatuarvostelusta sillä, että laittaa sille kouluhevosen kuvat. Eikö sitten samalla vaivalla jo hanki puoliverisen/RBSH:n/lämminverisen ratsuhevosen ja lyö samat kuvat sille? Ilmeisesti ei.\nHauskinta on se, että tilasto-oria tarjotaan jalostukseen ja vielä parempi, sen jälkeläistä myydään hyväsukuisena. Mitä tilasto-ori tarjoaa jalostukseen? Entä mitä tilastovarsa tekee hyvällä suvulla? Nämä ovat kysymyksiä, jotka pyörivät päässäni ja epäilen, että koskaan saan niihin kunnollista vastausta.\nKoska nyt jalostusaihe on nyt kaikkien huulilla, vähän ratsuponiasiaa. Mikä hemmetti siinä (suomalaisen) ratsuponin polveutumissäännössä on niin vaikea ymmärtää?\n1. asteen risteytys: hevonen (pv, xx) + poni (welsh, nf, connemara etc)\n2. asteen risteytys: edel. asteen poni + poni/hevonen\n3. asteen risteytys: ratsuponi + ratsuponi, jossa väh. 25% poniverta.\nEi mene kaaliin. Ei kirveelläkään. Tänään rekisteriin yritti mm. poni, jonka vanhempien sivuilla luki kuvaukset kuinka isä oli hieno tanskalainen ratsuponi ja emä kaunis poni jostain. Toinen oli paint-quarter-connemara. Kaikkein mukavimpia ovat kuitenkin ne, joilla ei ole viitsitty laittaa sukutauluun veriprosentteja vaan sukua saa käydä seitsemättä polvea läpi, kun löytää sieltä yhden tilastoponin. Lievästi sanottuna raivostuttavaa. Katsotaanpa... Kymmenen ponia, jonossa +- 80 kappaletta.\n1. ori. Tiedot ok, MUTTA sukutaulussa lukee, että isä on ratsuponi ja sukuselvityksessä connemara. Kumpaa uskon? Eeny meeny miney moe, catch the tiger by it's toe, if it yells - let it go... Menköön läpi, poniveriprosentiksi merkattu 50 ja sitä ei voi tulla, ellei isä olisi connemara. Tarkuutta!\n2. ori, tiedot ok. Toinen vanhemmista pv, toinen rp. RP:stä ei polveutumistietoja. HYLKÄYS.\n3. ori, läpi.\n4. taas ori, suurinosa suvusta ratsuponeja ei veriprosentteja tai rotuja esillä. HYLKÄYS.\n5. tamma, molemmat ponit ratsurotuisia poneja (nyffi ja connemara). HYLKÄYS.\n6. tamma, läpi.\n7. ori, ei sivuja. HYLKÄYS.\n8. ruuna, tullut jo aiemmin vastaan. Ei muutosta tiedoissa (vanhempien rodut ja/tai veriprosentit puuttuvat) - HYLKÄYS.\n9. ori, suvussa yksi poni toisessa polvessa ja siitäkin vain kilometrin selitys sen alkuperästä, luonteesta ja pilkuista takakaviossa. HYLKÄYS.\n10. ori, jo rekisterissä. HYLKÄYS.\nSeitsemän ponia kymmenestä hylkäykseen. Ei ne rekisteröintiohjeet voi oikeasti olla noin vaikeat? Tai sitten ne vain ovat. En tiedä, en ole rekisteröinyt hevosta pitkään aikaan.\nTuon osan tekeminen harhautti ajatukseni ja unohdin, mistä muusta minun piti tänään valittaa. Kamalaa, eikö? Ehkä lopetamme tähän tällä kertaa ja jatkamme huomenna tai parin päivän päästä, riippuen vähän kiireistäni. Katsokaas anonyymin nettikirjoittajan elämä on hyvin kiireistä, mua revitään joka suuntaan.\nEnsikerralla toivottavasti pääsemme kuulemaan epäolennaisia faktoja VRL:n valloittajista, joita on muuten neljä kappaletta. Heidän nimiään ei löydykään VRL:n sivuilta tai mistään muualtakaan, joten ilmoitetaan ne tässä: Kerppa, Maria S., Sanni S. ja Feanaro.\nTietääkseni Sanni S. ja Maria S. eivät ole sukua toisilleen, vaikka molempien sukunimi loppuu S-kirjaimeen. Tai mistä sitä ikinä tietää, ehkä tämä onkin joku sukulaisliitto!\nUnohdin ihan kokonaan, SUO innokaasti kiersi uutta sääntöä järjestää myös kaikille avoimia luokkia tekemällä luokista 15 osall. luokkia, kun seuraluokat olivat 60 osall. Reilua, vai mitä? Puhumattakaan siitä, että avoimissa ei ollut muita kuin SUOn jäseniä!\nAnd those who understand this sentence without a dictionary, I recommend:\nOutting The Asshats Of Horsetopia\nPosted by simlife at 04:19 3 comments:\nKreivikunnan heroiinit, pellen naintia ja pehmopornoa\nOlen hyvin iloinen blogin saamasta palautteesta ja moneista faneista. Teidän takia tämä blogi on olemassa! Olen niin innoissani, että en meinaa saada mitään kirjoitettua! Ihanaa! Fabolous! Mutta palataan nyt aiheeseen, tänään käsittelemme vähän kääntämistä käännöskoneen avulla ja virtuaalihevosten nimiä ja nimeämistä nykypäivänä.\nKreivikunnan heroiinit. Kuulostaako hullulta? Sen siitä saa, kun käyttää käännöskonetta teksteihin. Kreivikunnan heroiinit ovat tottakai shiren hevosia (the shire horse), jonka käännöskone taitavasti kääntää: shire = kreivikunta, horse = heroiini ja myöhemmin esille tuli myös se, että käännöskone on rasistinen. Se käänsi sanan black (musta) laittomaksi. Tälläisiä tuloksia saatiin, kun käännettiin suoraan englannista suomeen.\nAlkuperäinen teksti on Wikipediasta;\n"The Shire horse is a breed of draught horse (BrE) or draft horse (AmE). It is the tallest of the modern draught breeds, and a stallion may stand 18 hands or more (about 180 cm). Their weight is frequently in the region of a short ton."\nTässä erään käännöskoneen tulos;\n"Kreivikunta heroiini on aiheuttaa -lta apaja heroiini BrE ) eli hahmotella heroiini AmE ). Se on iso -lta ajanmukainen apaja aiheuttaa , ja etupermantopaikka toukokuu alusta 18 kädenlyönti eli enemmän ( jokseenkin cm ). Heidän jyvittää on ahkeraan kotona ala -lta lyhytfilmi rekisteri."\nAnonyymin vapaa käännös;\n"Shirehevonen on työhevosrotu. Se on kaikkein suurin nykyisistä työhevosroduista, ja orit saattavat olla jopa 18 kättä (noin 180 cm) korkeita. Shirehevosen paino vaihtelee yleensä tonnin molemmin puolin."\nHuomaatteko, mitä tarkoitan? Tämän takia ei kannata ikinä luottaa käännöskoneisiin, vaan kääntää vaikka sana sanalta itse - tulokset tekevät todennäköisemmin hieman enemmän järkeä kuin mikään, mitä saat ulos käännöskoneesta. Tämä koskee kaikkia kieliä ja käännöksiä. Ettekö usko, testatkaapa vaikka tätä käännöskonetta.\nKäänsin itse lauseen "Suomi on hieno maa". Ensin suomesta englanniksi, jolloin tulis oli "Finland is a great country", mutta kun käänsin saman lauseen takaisin suomeksi, se olikin "Suomi on suuri maa". Hienosta maasta tuli suuri, hupsis?\nEntäs kun yrität kääntää kieltä jota et ymmärrä ollenkaan tai edes perusenglantia? Tätä pointtia yritin näyttää jo edellisessä kirjoituksessani, kun otin esille Cissyn esittelyn kimosyöpäisistä demonihevosista.\nSeuraavaksi menemme jokaisen lempiaiheeseen, virtuaalihevosen nimeämiseen. Kuten kaikki joskus hevosia kasvattaneet (tai tilausvarsoja hankkineet etc, tämä koskettaa meitä kaikkia!) palaamme joka kerta siihen ikivanhaan ongelmaan - mitä antaa varsalle nimeksi? Koska virtuaalihevosesta harvemmin tietää, että mitä se loppujen lopuksi tulee olemaan. Kun kilpaileminen on vielä pitkälle kiinni arpaonnesta, on ikävä nimetä tulevaa tallinnurkan kuluttajaa Winner Takes It All tai yhdelle omistajalle jäävää kisakonetta Vandrareniksi.\nEn kuitenkaan aio tehdä tästä syvällistä pohdintaa, pitäisikö sinun nimetä seuraava virtuaalihevosesi Black Beautyksi vai Spottyksi - minua ei voisi vähempää kiinnostaa. Tottakai olisi hienoa nähdä, jos virtuaalimaailman valloittaisi blogin myötä Mister/Miss Anonymous -hevosten armeija! Ja kaikki pääsisi rekisteriinkin, kun laitatte vaan kasvattajanimenne mukaan. Hienoa, eikö!\nAloitetaan tämä nimiruotiminen sillä, että myönnän kasvattaneeni hevosen, jolla oli kirosana nimessään. Siitäpä otsikko pellenainti. Kuten jotkut voivat nyt arvata, hevosen nimen toinen osa oli It. Kaikki nörtit sivistyneet ihmiset tietävät, että Stephen Kingin It (tai Se, kuten suomalaiset hänet paremmin tuntevat) kertoo pellestä. Nyt kun jälkikäteen ajattelen hevosen nimeä, siitä tulee mieleen aina pellen nainti. Ehkäpä siitä voisi tulla aikuisten harrastus pellehyppäämisen vierellä... Mutta nyt ajaudumme sivuraiteille!\nHaluan ajatella, että kyseinen hevonen aloitti koko "idioottimaiset nimet virtuaalihevosilla" -aallon, joka oli liikkeellä. Todennäköisesti en kuitenkaan tehnyt sitä, vaan satuin nimeämään kasvattini osuvaan aikaan. Omaksi puolustukseni sanon, että pellen nainnin nimen ei ollut tarkoitus järkyttää/kolauttaa/vaikuttaa tai mitään muutakaan, vaan nimi sai alkunsa tulevan varsan omistajan kanssa käydystä sähköpostivaihdosta, jossa uhkasin nimetä kasvatin pellenainniksi ellei sille keksitä parempaa nimeä. Ostaja oli enemmän kuin mielissään ja totesi, että senkus. Kyllä varsa hänelle silti kelpaa ja niin pellen nainti sai alkunsa...\nElettiin siis vuotta 2002 tai 2003 (tai niiden vaihdetta? Ei näin vanhuuttaan enää muista tarkkoja aikoja... jätän sen nuoremmille), kun näitä alkoi putkahdella jostain. Ehkäpä virtuaalihevosten nimeäminen on vähän kuin muoti, kaikki suunnittelijat vain tietävät mikä on in tänäkesänä? Virtuaalimaailmaan iski jonkinlainen punkkariaika, kaikkea vastaan piti kapinoida ja jessus, että sitten kapinoitiinkin! Näin äkkiseltään mieleen tulee Pirtelön Fuck The Rules, Fetan monet kasvatit kuten Fetan Seksikäs Sihteeri ja Lentävä Kanapaisti. Nimet tottakai saivat paljon huomiota ja taisivat hevoset saada pari varsaa enemmän kuin tavisnimen omistavat hevoset silloin.\nMutta kuten muodissa, tälläiset jutut menettävät makunsa ajan myötä eikä ketään enää kiinnosta ostaa hevosia, joilla on rivo tai muuten vain typerä nimi. Seksikkäät kanapaistit ja nauravat majavat (inhoan sitä hevosta yhä! Jos se olisi ollut minusta kiinni, olisin hylännyt koko kopukan kantakirjasta huonon nimen takia) jäivät unholaan.\nTehdään aikahyppy tähän päivään. Nykyään, rivoja ja surkeita nimiä tulee esille aina toisinaan. Otsikossa mainittu pehmoporno on yksi näistä - anspelle onnea itsensä tunnustamisesta surkeaksi hevosennimeäjäksi. Voin jo nyt sanoa, minulla ei ole anspea henkilökohtaisesti mitään vastaan, ainoastaan typeryyttä. Don't be stupid, drink Stripped Battery! Ehkä minusta on tullut vain vanha ja tylsä, mutta mikä idea on nimetä hevonen Soft-Core Pornksi? Samasta tallista bongasin myös Slut Muffinin (itse olen törmännyt vain sanaan "stud muffin", mutta kukapa tästä nykyslangista tietää?) sekä 30 Seconds To Marsin. Toisaalta, voi vain miettiä minkälaisia myrkkykaasuja domain-nimeä keksiessä oli mielessä. Minulle tulee ensimmäisenä tuolta perseestä ilmoille pääsevät kaasut, mutta voihan tässä olla kyse suuremmistakin asioista - ilmakehää saastuttavista hiilidioksikipäästöistä tai muista sellaisista. Ehkäpä tulevaisuudessa domainilla tulemmekin näkemään paljon ympäristöasiaa?\nVirtuaalimaailma on sinänsä hyvin käyttämätön luonnonvara, jota toistaiseksi kovin moni mainostaja / vastaava henkilö olisi keksinyt. Foorumit pullollaan nuoria kuin vanhojakin henkilöitä, jotka ovat alttiita vaikutuksille. Odottelen innolla, milloin suomalaiseen virtuaalimaailmaan rantautuu ensimmäinen täysin mainostajapohjainen virtuaalitalli, jonka on tarkoitus on markkinoida. Hevoshullu-lehtihän hetken aikaa piti virtuaalitallia, mutta hanke taisi kuihtua kasaan hiljaisin äänin? Harmi sinänsä, mutta taisin taas harhautua aiheesta!\nEdes minä en voi myöntää, etteikö musiikki olisi aina ollut inspiroivaa (luoja tietää kuinka monta kasvattia ja hevosta yleensäkin olen nimennyt biisien, lyriikoiden tai muiden vastaavien pohjalta) virtuaalihevosia nimetessä, mutta sen voi tehdä myös tyylillä.\nKukapa ei muistaisi uusimman Bond-leffan nimeä (osuvasti myös blondi, kuten uusi Bond'kin) tai Stephen Kingin menestyskirjaa? Nimessä voi olla kirosanakin tai se voi olla vain pikkutuhma, mutta kaiken tämän voi tehdä tyylillä. Nimiä voi ottaa tv-ohjelmista, yhdistää varsasta toiseen - mitä vain! Miksi pitää tyytyä tylsään ja tökeröön, kun maailma on täynnä sanoja ja kieliä? Käyttäkää niitä, ne eivät varmasti lopu kesken!\nEräät henkilöt mainitsivat, että eivät saaneet juuri mitään irti edellisestä kirjoituksestani ja että siitä ei oikein jäänyt mieleen minkäänlaista ajatusta. Olen hyvin pahoillani tästä, mutta valitettava totuus on se, että minun ajatuksillani harvoin on päätä tai häntää - vain parhaat keskipalat. Tarkoituksena on kuitenkin joissain määrin viihdyttää ihmisiä siinä missä myös kohahduttaa ja pistää ihmiset ajattelemaan itse. Ehkäpä siksi tekstistäni jää puuttumaan sellainen lopullinen suuri ajatus, joka jää leijumaan ilmaan kuin pahanhajuinen pieru. Toivottavasti tässä oli tarpeeksi ajateltavaa kaikille lukijoille ja koska haluan inspiroida kaikkia keksimään hienoja nimiä virtuaalihevosille, jätän teidän tällä kertaa Johnny Cashin A Boy Named Sue -biisin sanoin;\nPosted by simlife at 02:45 No comments:\nLabels: 30 seconds to mars, ajattele itse, anspe, hevosen nimet, käännöskone, kreivikunnan heroiini, pellen nainti, slut muffin, soft porn\nKimosyöpäiset paholaishevoset ja virtuaalimaailman aborginaalit lippuineen\nTämä on sitten ensimmäinen "virallinen" postaus, noin niinkuin aiheensa puolesta. Ensimmäisenä mainitut kimosyöpäiset paholaishevoset ovat tottakai cartujanoja, jotka ovat siis andulusianhevosesta erotettu oma puolirotunsa, joka ei siis selkeästi eroa andalusianhevosesta. Eikun... mitä?\nRodun virtuaalimaailmalle esitellyt Cissy ei ilmeisesti puhu sujuvaa englantia ollenkaan tai ei vain viitsinyt kääntää rotukuvausta kunnolla vaan käytti jotakin epämääräistä käännöskonetta apunaan. Olen aina avoin uusille roduille ja jutuille, joten annoin anteeksi surkean ( ja suoraan Wikipediasta laittomasti lainatun) käännöksen ja luin eteenpäin.\nTein vähän omaa tutkimustani tätä blogikirjoitusta varten ja selvisi, että cartujano-verta löytyy suurimmasta osasta PRE-hevosista ja puhtaita cartujanoja on maailmassa jäljellä vain viitisen sataa kappaletta. Cartujanojen erityispiirteiksi määriteltiin sarvet otsalla sekä syylät persauksen alla (oma veikkaukseni on kimosyöpä, onko siis ihme, että rotu on niin harvinainen? Hevosia kaatuu kuin puita Amatsonissa kimosyöpään... jalostetaampa näitä siis lisää).\nTäytyy siis ihmetellä, että mikä helvetin idea on tuoda tälläinen rotu virtuaalimaailmaan, joka ei kuitenkaan eroa käytännössä tavallisesta PRE-hevosesta mitenkään? Cissyn perustelutkin tuntuivat olevan vähän hataralla pohjalla, mutta itse aion tuoda virtuaalimaailmaan hunajalinoja puoliverisiä - ero on vain siinä, että minä en ole tekemässä niistä erillistä topicia ja yrittämässä esittää, miksi muidenkin pitäisi innostua kasvattamaan juuri tämänvärisiä hevosia. Topan lopuksi esillä oli Cissyn omat demonihevoset. Kuvat oli tottakai Slawikin taattua minilaatua ja minun silmääni ei näy sarvia tai syyliä perseen alla. Eikö nyt näistä pitäisi vähintääkin olla omat kuvansa, että hevonen on varmasti puhdas cartujano eikä mikään halpa kopio? Tätä topaa lukiessa mietin, että mitä ihmisten päässä toisinaan liikkuu.\nIhmisten oudoista ajatuksista onkin hyvä siirtyä seuraavaan aiheeseen, nimittäin virtuaalimaailman lippuun. Aihe taisi tippua jo ihmisten innostuksen laannuttua noin reilun sadan viestin juttelun jälkeen, mutta jos pitäisi lippua ehdottaa, niin minä haluaisin ehdottomasti kuvan Carthusian kimosyöpäisestä paholaishevosesta sateenkaarilipun päällä. Sehän näyttäisi, että virtuaalimaailmassa ei syrjitä ketään tai mitään - sukupuolesta, älyttömyydestä tai kimosyövästä huolimatta. Olemme yhtä suurta perhettä!\nPerheestä pääsemmekin tämän blogikirjoituksen loppuun ja pieneen tarinaan virtuaalimaailman aborginaaleista eli "hoitotalleista" ja virtuaalimaailman valkoisista, kisatalleista.\nVirtuaalimaailman alussa, vuoden 1998 paikkeilla, ensimmäiset virtuaalitallit alkoivat valtaamaan alaa internetin syövereissä. Ne olivat yksinkertaisia, muutamasta sivusta koostuvia neonvärien ja googlesta varastettujen kuvien riemunkirjoa. Tärkeintä oli, että jokaisella kymmenestä hevosesta (jotka keksittiin viidessä minuutissa) oli hoitaja ja yhteisöllisyys kukki yhteistyötallien sekä vieraskirjaviestittelyn kautta.\nKuitenkin kaikkien suureksi inhoksi, virtuaalimaailmaan rantautui uusi ilmiö, kisaaminen. Vähitellen, kuin varas yössä, kisaaminen hiipi joka paikkaan ja levitti lonkeronsa virtuaalimaailman joka kolkkaan. Pian kaikki olivat niin kisaushimoisia, että unohtivat vanhat hoitotallinsa ja alkoivat jopa syrjimään niitä.\nPian viimeisetkin hoitotallit oli pakotettu reservaatteihinsa ja silti valkohuppuiset kisatallien omistajat tekivät terrori-iskuja hoitotallien vieraskirjoihin ja sivuille. Nykyään hoitotallit ovat sukupuuton partaalla, mutta ehkä Koti antaa toivon valoa asialle ja hoitotalleista tulee uusin trendi?\nEnsikerralla aion valittaa ikivanhasta aiheesta, virtuaalihevosten nimistä! Kerro toki oma mielipiteesi ja inhokkinimesi, niin saatan mainita siitä blogissani.\nPosted by simlife at 12:43 4 comments:\nLabels: aborginaalit, alku, cartujano, cissy, kimosyöpäiset paholaishevoset, Koti, lippu, Slawik, yhteisöllisyys\nAstetta parempi virtuaalihevosblogi?\nEn tiedä mistä aloittaa. Kai sitä on kerrottava, kuka minä olen ja miksi tätä teen, kuten kaikki muutkin bloggaajat. Näin heti alkuun on hyvä varmaan sanoa, että minut pakotettiin tähän, apua! En edes pidä päiväkirjan tai blogin kirjoittamisesta, mutta kun virtuaalimaailman arvostetuin henkilö ja VRL:n omistaja, Feanaro, pakottaa pyytää pistämään blogin pystyyn, eipä siinä kai muu auta kun rekisteröityä Bloggeriin ja alkaa kirjoittamaan.\nRakastan itsestäni puhumista, joten siitä on varmaan hyvä aloittaa? Olen ollut virtuaalimaailmassa kauan. Liiankin kauan, jos minulta kysytään. Tämä on kuitenkin sellainen juttu, josta en ole päässyt kulumallakaan eroon.En ole koskaan virallisesti lopettanut, vaan olen valunut jonkinlaiseen hiljaiselon puolelle, jota vietän tälläkin hetkellä.\nPyörin lähinnä ht.netissä eli hevostalli.netissä, jonka virtuaalipalstaa olen selaillut noin viitisen vuotta? En kuitenkaan ollut sielä vielä silloin, kun se oli nuortennurkan yhteydessä. Ht.netin kautta olen tavannut monia mahtavia kavereita ja ihmisiä, jotka vaikuttavat yhä elämässäni, virtuaalihevostelun ulkopuolellakin. Vaikutan nykyisessä "hallituksessa" ja kantakirjat ovat olleet aina "se" juttu mulle, niiden takia varmasti vieläkin olen näissä virtuaalipiireissä mukana.\nMyönnettäköön, että piirtämisinnostuksen myötä olen innostunut hankkimaan pari virtuaalihevosta. Ne ovat vielä "työn alla" ja tottakai suvuttomia. Olen aina kannattanut "omia" sukulinjojani, tosin arvostan myös niitä jotka viitsivät vaalia vuosia vanhoja sukulinjoja ja hevosia, joilla on kymmenen polvea sukua takanaan. Tosin itse omistin erään RBSH-orin, joka on vaikuttanut paljon nykyaikana pakastesperman kautta ja stiinulle lahjoitin eräästä vanhasta oristani viisi erää, vaikka ori ei virallisesti olekaan kuollut.\nMiksi sitten kirjoitan tätä blogia? Virtuaalihevosblogeja kun tuntuu tulevan viimeaikoina pihalle kuin sieniä Amsterdamissa. Noh, eräs henkilö sanoi, että minulla on "niin kiero huumorintaju" ja olen "verbaalisesti lahjakas" sekä muita mehukkaampi! Sitten huomasinkin olevani Bloggerissa rekisteröitymässä ja tässä sitä ollaan. Seuraava kirjoitus koskee sitten jo enemmän virtuaalimaailman tapahtumia ja vähemmän minua. Ehkä. Jos mua sattuu huvittamaan. Ensi kertaa odotellessa...\n- MS Anonyymi\nPosted by simlife at 11:00 No comments:\nLabels: alku, feanaro, minä ite, turhuuksia\nGin Akhaltek & Ionic\nKreivikunnan heroiinit, pellen naintia ja pehmopor...\nKimosyöpäiset paholaishevoset ja virtuaalimaailman...


Muubs teolliseen tyyliin! - Kotini on helmeni\nMuubs teolliseen tyyliin!\nMeillä SObloggareilla (meidät löydät myös fb:sta) oli taas ilo olla tutustumassa ihaniin uutuusmerkkeihin Mäkelä&Roosin toimitiloissa Seinäjoella. Mäkelä&Roos on sisustussuunnittelu toimisto niin yksityisiin kuin julkisiinkin tiloihin. Lisäksi heillä on myös eri tuotteiden edustusta. Kuten esim Kinnarpsin toimistokalusteet, Salli satulatuolit, vm-carpet, lennol jne... Nyt esittelen teille kuitenkin yhden uutuuden, Tanskalaisen ihanuuden jota nyt voi heidän kauttaan tilata.\nMerkki on MUUBS (klik, niin pääset heidän kotisivuilleen)\nMuubs on Tanskalaista desigia teolliseen tyyliin. Muubsin tuotteet ovat lähinnä pelkistettyjä luonnonmateriaaleista tehtyjä, suoraviivaisia tuotteita. Värit ovat luonnonläheisiä ja toisaalta aika kylmiäkin. Itse inspiroiduin näistä tuotteista suunnattomasti! Mäkelä & Roosin tiloissa oli kauniisti katettu pöytä Muubsin tuotteilla enkä voinut kuin huokailla. Ostoslista oli heti pitkä! : ) Toki tuotteet ovat hintavia, varsinkin huonekalut, mutta näitä voi keräillä pikku hiljaa tai ostaa muutaman Muubsin tuotteen kotia koristamaan. Ah, tuo betonipöytä.. miten kaunis!\nMerkin edustusta ei ole muualla suomessa kuin Mäkelä & Roosilla joten sinne vain yhteydenotto jos kiinnostuit näistä. Me bloggarit saimme kotiinviemisiksi pienet lahjapussukat. Pussukassa oli merkin kaunis joulukoriste. Kuulemma jonkun Tanskalaisen bloggarin suunnittelema. : )\nMeille myös tarjoiltiin pientä suolaista ja makeaa - kauniisti Muubsin puulautasilta katettuna. Kauniit kupit ovat Rym -merkkisiä ja niistä teen oman jutun, sen verran ihania nekin.\nKiitos näistä Ninalle ja Tiinalle jotka toimivat yrittäjinä Mäkelä & Roosilla. Lisäksi Maimille joka tekee työharjoitteluaan siellä ja toimi yhteyshenkilönä/järjestäjänä meidän suuntaan. Kiitos ihanasta illasta kanssanne!\nVielä kuvaa kauniista esillepanosta ja suussa sulavista herkuista.\nTunnisteet: astiat, blogiyhteystyö, design, juhla, kattaus, luonnonmateriaalit, soblogit, teollinentyyli\nJemina Homewhitehome 24. marraskuuta 2015 klo 11.21\nKiitos käynnistä ja hienosta postauksesta! <3